open-index/open-wikipedia-markdown huggingface dataset:
စိုးထွဋ်

ဒုတိယဗိုလ်ချုပ်ကြီး (ငြိမ်း) စည်သူ **စိုးထွဋ်** (၂၉ မတ် ၁၉၆၀ မွေးဖွား နှင့် နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်အဖြစ်တာဝန်ထမ်းဆောင်ခဲ့သူဖြစ်သည်။သူသည် နိုင်ငံတော် ဒုတိယဝန်ကြီးချုပ်နှင့်   ပြည်ထဲရေးဝန်ကြီးဌာန၏ ပြည်ထောင်စုဝန်ကြီးလည်းဖြစ်ခဲ့သည်။ ၂၀၂၁ခုနှစ် အာဏာသိမ်းမှုမတိုင်မီကပင် သမ္မတ ဦးဝင်းမြင့်က ၎င်းကို ပြည်ထဲရေးဝန်ကြီးအဖြစ် ခန့်အပ်ခဲ့ပြီး အာဏာသိမ်းပြီးနောက်လည်း  ထိုတာဝန် ဆက်လက်ခန့်အပ်ခံခဲ့ရသည်။ ယင်းအပြင်  ပြည်ထောင်စုအစိုးရအဖွဲ့ရုံးဝန်ကြီးဌာန၏ ပြည်ထောင်စုဝန်ကြီးအဖြစ်လည်း (၃)လကြာ တာဝန်ထမ်း​ဆောင်ခဲ့ဖူးသည်။

## အ​စောပိုင်းဘဝ
ဒုတိယဗိုလ်ချုပ်ကြီးစိုးထွဋ်သည် ၂၀၀၁ ခုနှစ်က ဖြစ်ပွားခဲ့သည့် နိုင်ငံ​တော်​အေးချမ်းသာယာ​ရေးနှင့် ဖွံ့ဖြိုး​ရေး​ကောင်စီ အတွင်းရေးမှူး(၂) ဗိုလ်ချုပ်ကြီးတင်ဦး၏ ရဟတ်ယာဉ်မတော်တဆမှုတွင် ကွယ်လွန်ခဲ့သော ဝန်ကြီးချုပ်ရုံး၊ ဝန်ကြီး - ဗိုလ်မှူးချုပ် လွန်းမောင်၏ သားဖြစ်သည်။

ဗိုလ်သင်တန်း အပတ်စဉ် ၆၄ (OTS – 64) ဆင်းဖြစ်ပြီး အရှေ့ပိုင်းတိုင်းနှင့် အလယ်ပိုင်းတိုင်းစစ်ဌာနချုပ်တို့တွင်လည်းကောင်း၊ စစ်ဥပဒေချုပ်အဖြစ်လည်းကောင်း အဆင့်ဆင့် အမှုထမ်းခဲ့သည်။၂၀၁၆ ခုနှစ်မှစတင်၍ ကာကွယ်ရေးဦးစီးချုပ်ရုံး (ကြည်း) အမှတ် (၆) စစ်ဆင်ရေးအထူးအဖွဲ့မှူးနှင့် တပ်မတော်စစ်ဘက်ရေးရာ လုံခြုံရေး (စရဖ) အရာရှိချုပ်အဖြစ် ဆက်လက်တာဝန်ထမ်းဆောင်ခဲ့သည်။

၂၀၂၁ ခုနှစ် ဖေဖော်ဝါရီ ၁ ရက်နေ့တွင် တပ်မတော်က အာဏာသိမ်းယူပြီးနောက် တပ်မတော်ကာကွယ်ရေးဦးစီးချုပ်က ဒုတိယဗိုလ်ချုပ်ကြီး စိုးထွဋ်အား ပြည်ထဲရေး ဝန်ကြီးဌာနှင့် ပြည်ထောင်စုအစိုးရအဖွဲ့ရုံးဝန်ကြီးဌာနတို့၏ ပြည်ထောင်စုဝန်ကြီးအဖြစ် ခန့်အပ် တာဝန်ပေးခဲ့သည်။ အာဏာသိမ်းစစ်ကောင်စီက ခန့်အပ်ခဲ့သော ဝန်ကြီးများအနက် ယခင် NLD အစိုးရလက်ထက်က ဆက်လက်ခန့်အပ်ခြင်းခံရသော တစ်ဦးတည်းသော ပုဂ္ဂိုလ်ဖြစ်သည်။၂၀၂၁ ခုနှစ်၊ မတ်လ ၃၀ ရက်နေ့တွင် နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်အဖြင့် ခန့်အပ်ခံရသည်။ 

၂၀၂၃ ခုနှစ် ဖေဖော်ဝါရီလ (၁)ရက်နေ့တွင် ပြည်ထောင်စုအစိုးရအဖွဲ့ကို ပြင်ဆင်ဖွဲ့စည်းရာ ဒုတိယဝန်ကြီးချုပ်အဖြစ် ခန့်အပ်ခံခဲ့ရသည်။ အစိုးရအဖွဲ့တွင် ၎င်းအပါအဝင် ဒုတိယဝန်ကြီးချုပ် (၅)ဦးရှိလာခဲ့သည်။ ယင်းနောက် ဒုတိယဝန်ကြီးချုပ်နှင့်ပြည်ထဲရေးဝန်ကြီး အဖြစ်မှ ၂၀၂၃ ဩဂုတ် ၃ရက်တွင် ဖယ်ရှားခံရပြီး ပြည်ထောင်စုအစိုးရအဖွဲ့ရုံးဝန်ကြီးဌာန(၁) ဝန်ကြီး ဖြစ်လာပြန်သည်။ ထိုတာဝန်ကိုလည်း  ၅၄ရက်သာ ထမ်းဆောင်ရသည်။၂၀၂၃ စက်တင်ဘာလ ၂၅ ရက်တွင်မူ ပြည်ထောင်စုဝန်ကြီးအဖြစ်မှလည်းကောင်း၊နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်အဖြစ်မှလည်းကောင်း ဖယ်ရှားခံရသည်။

## ထောင်ဒဏ်ချမှတ်ခံရခြင်း 
သူသည် ၂၀၂၃ ခုနှစ် စက်တင်ဘာလ ၂၅ရက် တွင်  ရာထူးများမှ ရပ်ဆိုင်းခံရပြီးနောက်   စစ်ကောင်စီ ၏  စစ်တရားရုံးဖြင့် ရုံးတင် စစ်ဆေးခြင်းကို ခံရသည်။ ၂၀၂၃ ခုနှစ် နိုဝင်ဘာ ၁၀ ရက်တွင် ထောင် ၅နှစ် ချမှတ်ခံရသည်။ စစ်ကောင်စီ စစ်တရားရုံးက ၎င်းကို   မြန်မာနိုင်ငံကူးလက်မှတ် ဝန်ဆောင်မှုလုပ်ငန်း လုပ်ကိုင်ရန်အတွက် ကုမ္ပဏီများက အကူအညီတောင်းခံမှုအပေါ် ရာထူးနှင့် လုပ်ပိုင်ခွင့်ကို မလျော်ဩဇာ အသုံးပြုခြင်း၊ တံစိုးလက်ဆောင် လက်ခံရယူခဲ့ခြင်း၊ ပြည်ထဲရေးဝန်ကြီးဌာန၏ ဝန်ထမ်းသက်သာချောင်ချိရေးရန်ပုံငွေဆိုင်ရာ ဘဏ္ဍာရေးလုပ်ထုံးလုပ်နည်းနှင့် ညီညွှတ်မှုမရှိသည့် ဆောင်ရွက်မှုများအပေါ် ထိန်းသိမ်းကြပ်မတ်ကွပ်ကဲရန် ပျက်ကွက်ခဲ့ခြင်းတို့ကြောင့် ထောင်ဒဏ်ချသည်ဟု သတင်းထုတ်သည်။  

## ဂုဏ်ပြုခံရခြင်း 
၂၀၂၁ ခုနှစ်၊ ဇန်နဝါရီလ ၄ ရက်နေ့တွင် ပြည်ထဲရေးဝန်ကြီးဌာန၊ ပြည်ထောင်စုဝန်ကြီး ဒုတိယဗိုလ်ချုပ်ကြီး စိုးထွဋ်ကို နိုင်ငံတော်သမ္မတ ဦးဝင်းမြင့်က ပြည်ထောင်စုစည်သူသင်္ဂဟဘွဲ့  ဖြစ်သော “စည်သူဘွဲ့” ကို ချီးမြှင့်ခဲ့သည်။ 

## ကိုးကား 
ကဏ္ဍ:မြန်မာနိုင်ငံ၏ ပြည်ထဲရေးဝန်ကြီးများ
ကဏ္ဍ:စစ်တက္ကသိုလ် ကျောင်းဆင်းများ
အောင်နိုင်ဦး

**ဦးအောင်နိုင်ဦး** (၁၃ အောက်တိုဘာ ၁၉၆၂ မွေးဖွား) သည်  ဝန်ကြီးဌာန(၅)ခုတွင် ပြည်ထောင်စုဝန်ကြီးအဖြစ် တာဝန်ပေးခံခဲ့ရသူဖြစ်သည်။ သူသည် စစ်တပ်အရာရှိဟောင်းဖြစ်ပြီး ၂၀၀၀ပြည့်နှစ်တွင် ပြည်သူ့ဝန်ထမ်းအဖြစ် ပြောင်းလဲခဲ့ကာ အဓိကကျသော ကုန်သွယ်ရေးနှင့် ကူးသန်းရောင်းဝယ်ရေး ရာထူးများတွင် တာဝန်ထမ်းဆောင်ခဲ့သည်။

## ငယ်ဘဝနှင့်ပညာရေး 
ကျောက်ဆည်မြို့ တွင် မွေးဖွားခဲ့ပြီး၊မန္တလေးမြို့ တွင် ကြီးပြင်းခဲ့သည်။ထိုမှ ဆယ်တန်းအောင်ပြီး၊မန္တလေးတက္ကသိုလ် သို့ ဘူမိဗေဒအထူးပြုဖြင့် တက်ရောက်ခဲ့သည်။

၁၉၈၁ ခုနှစ် တွင် မန္တလေးတက္ကသိုလ် ၌ ဘူမိဗေဒအထူးပြု တတိယနှစ် ဆက်လက်လေ့လာနေစဉ်၊ တပ်မတော် (ကြည်း)၊ အလုပ်သင်ဗိုလ်၊ဗိုလ်လောင်းသင်တန်း အမှတ်စဉ် (၁၁) တက်ရောက်၍ တပ်မတော် သို့ ဝင်ရောက် စစ်မှုထမ်းခဲ့သည်။

## စစ်မှုထမ်းခြင်းနှင့်ဝန်ထမ်းဘဝ 
မြန်မာတပ်မတော်တွင် ၁၉၈၁ ခုနှစ်မှ ၂၀၀၀ ပြည့်နှစ်အထိ ဗိုလ်မှူးအဆင့်ဖြင့် တာဝန်ထမ်းဆောင်ခဲ့သည်။ ၂၀၀၀ ပြည့်နှစ် တွင် ဗိုလ်မှူးအဆင့်ဖြင့်   စီးပွားရေးနှင့် ကူးသန်းရောင်းဝယ်ရေးဝန်ကြီးဌာန၊ မြန်မာ့စိုက်ပျိုးရေးခြံထွက်ပစ္စည်းရောင်းဝယ်ရေးဌာန (မြန်မာ့လယ်ယာထွက်ကုန်ပစ္စည်းရောင်းဝယ်ရေး)သို့  လက်ထောက်အထွေထွေမန်နေဂျာအဖြစ် ပြောင်းရွှေ့ တာဝန်ထမ်းဆောင်ခဲ့သည်။  ထိုဌာန၏ အထွေထွေမန်နေဂျာအထိ တာဝန်ပေးအပ်ခံရသည်။ 

၂၀၀၆ ခုနှစ်မှ ၂၀၁၀ ခုနှစ်အထိ ဝန်ကြီးရုံး၏ ရုံးအဖွဲ့မှူး(ဒုတိယညွန်ကြားရေးမှူးချုပ်) တာဝန်ထမ်းဆောင်ခဲ့သည်။၂၀၁၀ ခုနှစ်မှ ၂၀၁၁ ခုနှစ်အထိ နယ်စပ်ကုန်သွယ်ရေးဦးစီးဌာန၏ ဒုတိယညွန်ကြားရေးမှူးချုပ် ဖြစ်လာခဲ့သည်။ 

၂၀၁၁ ခုနှစ်၊မေလ တွင် အမျိုးသားစီမံကိန်းနှင့်စီးပွားရေးဖွံ့ဖြိုးတိုးတက်မှုဝန်ကြီးဌာန သို့ ပြောင်းရွှေ့ခဲ့သည်။ 

၂၀၁၂ ခုနှစ်အထိ ထိုဝန်ကြီးဌာန၏  ရင်းနှီးမြှုပ်နှံမှုနှင့်ကုမ္ပဏီများ ညွှန်ကြားမှု ဦးစီးဌာန (DICA)တွင် ဒုညွန်ချုပ် တာဝန်ထမ်းဆောင်ခဲ့သည်။ 

၂၀၁၂ ခုနှစ် တွင်   ရင်းနှီးမြှုပ်နှံမှုနှင့်ကုမ္ပဏီများညွှန်ကြားမှုဦးစီးဌာန၏ ညွှန်ကြားရေးမှူးချုပ်အဖြစ် ရာထူးတိုးမြှင့်ခံခဲ့ရပြီး၊၂၀၁၄ ခုနှစ် မေလမှ ၂၀၁၉ ခုနှစ် မတ်လ အထိ မြန်မာနိုင်ငံရင်းနှီးမြှပ်နှံမှုကော်မရှင်၊အတွင်းရေးမှူး အဖြစ်ပါ ပူးတွဲတာဝန်ထမ်းဆောင်ခဲ့သည်။ 

၂၀၁၉ ခုနှစ် မတ်လတွင် ရင်းနှီးမြှုပ်နှံမှုနှင့်နိုင်ငံခြားစီးပွားဆက်သွယ်ရေးဝန်ကြီးဌာန၏ အမြဲတမ်းအတွင်းဝန်အဖြစ် ခန့်အပ်ခြင်းခံခဲ့ရသည်။ 

## ဝန်ကြီးဘဝ 
တပ်မတော်ဦးဆောင်သည့်  စစ်အာဏာသိမ်းမှု တွင် ရင်းနှီးမြှပ်နှံမှုနှင့် နိုင်ငံခြားစီးပွားဆက်သွယ်ရေးဝန်ကြီးဌာန ဝန်ကြီးအဖြစ် ၂၀၂၁ ခုနှစ် ဖေဖော်ဝါရီလ ၁ ရက်နေ့တွင် ခန့်အပ်ခံခဲ့ရသည်။  

## ပုဂ္ဂိုလ်ရေးဘဝ 
ဦးအောင်နိုင်ဦးသည် အိမ်ထောင်သည်တစ်ဦးဖြစ်ပြီး သမီးနှစ်ဦး ရှိသည်။ 

## ကိုးကား 
ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ
ကဏ္ဍ:မြန်မာနိုင်ငံ ဝန်ကြီးများ
ကဏ္ဍ:သက်ရှိထင်ရှားပုဂ္ဂိုလ်များ
ခင်မောင်ဆွေ

**ဦးခင်မောင်ဆွေ** သည် လက်ရှိတွင် အမျိုးသားဒီမိုကရေစီအင်အားစု (NDF) ပါတီဥက္ကဋ္ဌ ဖြစ်ပြီး အမျိုးသားကာကွယ်ရေးနှင့် လုံခြံရေးကောင်စီ၏ ဗဟိုအကြံပေးအဖွဲ့ဝင် တစ်ဦး ဖြစ်သည်။​ 

ယခင်က ဖျက်သိမ်းပြီးဖြစ်သော နိုင်ငံတော်စီမံအုပ်ချုပ်ရေးကောင်စီ ဗဟိုအကြံပေးအဖွဲ့၏ အဖွဲ့ဝင်တစ်ဦးလည်း ဖြစ်ပြီး ယင်းမတိုင်းခင်နိုင်ငံတော်စီမံအုပ်ချုပ်ရေးကောင်စီဝင် တစ်ဦး ဖြစ်ခဲ့သည်။ 

ဦးခင်မောင်ဆွေသည် အမျိုးသားဒီမိုကရေစီအဖွဲ့ချုပ် (NLD) ပါတီ ဗဟိုအလုပ်အမှုဆောင် ကော်မတီဝင်ဟောင်း တစ်ဦး ဖြစ်ပြီး NLD ပါတီမှ ခွဲထွက်ခဲ့ကာ အမျိုးသားဒီမိုကရေစီအင်အားစု (NDF) ပါတီကို တည်ထောင်သူများတွင် တစ်ဦးအပါအဝင်ဖြစ်သည်။ ၂၀၂၀ ပြည့်နှစ် ရွေးကောက်ပွဲမတိုင်မီ တပ်မတော်ကာကွယ်ရေးဦးစီးချုပ်နှင့် တွေ့ဆုံခဲ့သော နိုင်ငံရေးပါတီတွေများတွင် အမျိုးသား ဒီမိုကရေစီ အင်အားစုပါတီလည်း ပါဝင်ခဲ့သည်။

## နိုင်ငံရေး 
ရှစ်လေးလုံးအရေးအခင်းတွင် ရေနံမြေအလုပ်သမားသမဂ္ဂအတွင်းရေးမှူးအဖြစ် ဆောင်ရွက်ခဲ့သည်။ ထို့နောက် ဒေါ်အောင်ဆန်းစုကြည်၏ ဖိတ်ခေါ်မှုဖြင့် အမျိုးသားဒီမိုကရေစီအဖွဲ့ချုပ် ပါတီဝင် ဖြစ်လာခဲ့ပြီး ၁၉၈၈ ခုနှစ် အောက်တိုဘာလတွင် ဗဟိုဦးစီးအဖွဲ့ဝင်အဖြစ်လည်းကောင်း၊ ၁၉၈၉ ခုနှစ် ဇူလိုင်တွင် အလုပ်အမှုဆောင်အဖွဲ့ဝင်အဖြစ်လည်းကောင်း ဆောင်ရွက်ခဲ့သည်။

### နိုင်ငံတော် ကောင်စီဝင်အဖြစ်မှ ဖယ်ရှားခံရခြင်း 
စစ်အာဏာသိမ်းပြီး ၂နှစ်အကြာ ၂၀၂၃ ဖေဖော်ဝါရီ ၁ရက်တွင် အသစ်ပြန်လည်ဖွဲ့စည်းလိုက်သော နိုင်ငံတော်စီမံအုပ်ချုပ်ရေးကောင်စီတွင် ဦးခင်မောင်ဆွေ ပြန်မပါလာတော့ဘဲ ဖယ်ရှားခံလိုက်ရသည်။သို့သော်လည်း ၎င်းကို နိုင်ငံတော်စီမံအုပ်ချုပ်ရေးကောင်စီ ဗဟိုအကြံပေးအဖွဲ့ တွင် အဖွဲ့ဝင်အဖြစ်မူဆက်လက်ခန့်ထားခဲ့သည်။အကြံပေးအဖွဲ့  အဖွဲ့ဝင်ဖြစ်လာပြီးနောက် မူလနေထိုင်ရာ ဝန်ကြီးအဆင့်နေအိမ်မှ ဖယ်ပေးလိုက်ရပြီး ဒုတိယဝန်ကြီးအဆင့်နေအိမ်သို့ ပြောင်းရွှေ့ရကာ လစာလည်း အလျှော့ခံရသည်။

ထို့နောက်၊ စစ်ကောင်စီဝင်ဟောင်းများ ခန့်အပ်ဖွဲ့စည်းထားသည့် နိုင်ငံတော်စီမံအုပ်ချုပ်ရေးကောင်စီ၏ ဗဟိုအကြံပေးအဖွဲ့ဝင် အဖြစ် ပြောင်းရွေ့ခံရသည်။ 

### ကာလုံအကြံပေးအဖွဲ့ဝင် 
နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီးနောက် အမျိုးသားကာကွယ်ရေးနှင့် လုံခြုံရေးကောင်စီရုံး၏ အမိန့်အမှတ် ၁၀/၂၀၂၅ ဖြင့် ယခင် နစက ကောင်စီဝင်များနှင့် နစက ဗဟိုအကြံပေးအဖွဲ့ဝင်များကို ကာလုံဗဟိုအကြံပေးအဖွဲ့သစ်တွင် ပြောင်းရွေ့တာဝန်ပေးခံရသည်။

## အရေးယူပိတ်ဆို့ခံရခြင်း 
စစ်ကောင်စီဝင်ဖြစ်သူ ဦးခင်မောင်ဆွေသည် အမေရိကန်ဘဏ္ဍာရေးဝန်ကြီး၏ ၂၀၂၁ မေ ၁၇ရက် ဒဏ်ခတ်ပိတ်ဆို့အရေးယူမှုပြုလုပ်တွင် ဦးခင်မောင်ဆွေ ထည့်သွင်းခံရသည်။ယင်းအပြင် ဥရောပသမဂ္ဂကလည်း ဦးခင်မောင်ဆွေကို ၂၀၂၁ ဧပြီ ၁၉ ရက်တွင် အရေးယူပိတ်ဆို့ ဒဏ်ခတ်ထားသည်။

## ကိုးကား 
ကဏ္ဍ:မြန်မာ့နိုင်ငံရေး အကျဉ်းသားများ
မန်းငြိမ်းမောင်

စည်သူ၊ ပဒို **မန်းငြိမ်းမောင်**သည် ကရင်လူမျိုး နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်တစ်ဦး အဖြစ် ထမ်းဆောင်ခဲ့သူ ဖြစ်သည်။ ၂၀၂၀ ပြည့်နှစ် မတိုင်မီက ကရင်အမျိုးသားအစည်းအရုံး (KNU) ဗဟိုအလုပ်အမှုဆောင် အဖွဲ့ဝင်ဟောင်းတစ်ဦးလည်း ဖြစ်သည်။

## နိုင်ငံရေးဘဝ 
### ထောင်ဒဏ်ကျခံရခြင်း 
၁၉၆၇ ခုနှစ်တွင် ကရင့်တော်လှန်ရေး မြေအောက်ရဲဘော်အဖြစ်ဖြင့် ဦးနေဝင်းအစိုးရ၏ ဖမ်းဆီးခံခဲ့ရပြီး ၁၉၆၉ ခုနှစ်တွင် ကိုကိုးကျွန်းသို့ ထောင်ဒဏ်တစ်သက်တစ်ကျွန်းဖြင့် အပို့ခံခဲ့ရသည်။ ပင်လယ်ပြင်တွင် ၁၄ ရက်ကြာ ဖြတ်သန်းကာ ကိုကိုးကျွန်းမှ ထွက်ပြေးခဲ့သော်လည်း ပြန်လည်အဖမ်းခံခဲ့ရသည်။ ထို့နောက် လွတ်ငြိမ်းချမ်းသာခွင့်ဖြင့် လွတ်မြောက်လာကာ ၁၉၈၀ တွင် ထပ်မံဖမ်းဆီးခံရပြီး ပြန်လည်လွတ်မြောက်လာခဲ့သည်။ ၂၀၁၁ ခုနှစ် ဇူလိုင်လတွင်  ရန်ကုန် အပြည်ပြည်ဆိုင်ရာ လေဆိပ်၌ ဖမ်းဆီးခံခဲ့ရပြီး၊ လူဝင်မှုကြီးကြပ်ရေး ဥပဒေ  ချိုးဖောက်မှုဖြင့် ထောင်ဒဏ်ခြောက်လ ချမှတ်ခံခဲ့ရပြီး နိုင်ငံတော် ပုန်ကန်မှု၊ မတရားအသင်း ဆက်သွယ်မှုများနှင့် တရားစွဲဆိုခဲ့ရကာ ၂၀၁၃ မတ် ၁၃ တွင် အင်းစိန်ထောင်တွင်း အထူးတရားရုံးက တသက်တကျွန်းနှင့် ထောင် ၃ နှစ် ပြစ်ဒဏ် ချမှတ်လိုက်သည်။၂၀၁၂ ခုနှစ် မတ်လ ၁၉ ရက်နေ့တွင် သမ္မတဦးသိန်းစိန်၏ လွတ်ငြိမ်းချမ်းသာခွင့်ဖြင့် ပြန်လည်လွတ်မြောက်လာခဲ့သည်။

### ရွေးကောက်ပွဲ ဝင်ပြိုင်မှု 
ဖဒိုမန်းငြိမ်းမောင်သည် ကရင်အမျိုးသားအစည်းအရုံး (KNU) ဗဟိုအလုပ်အမှုဆောင် အဖွဲ့ဝင်ဟောင်းတစ်ဦး ဖြစ်သည်။ ကရင်အမျိုးသားအစည်းအရုံး ဗဟိုကော်မတီဝင်အဖြစ်မှ ၂၀၂၀ ပြည့်နှစ် ဇူလိုင်လတွင် နုတ်ထွက်ခဲ့ပြီး ၂၀၂၀ ပြည့်နှစ် ရွေးကောက်ပွဲတွင် ဧရာဝတီတိုင်းဒေသကြီး ပန်းတနော်မြို့နယ် ပြည်သူ့လွှတ်တော် ကိုယ်စားလှယ်နေရာအတွက် ကရင်ပြည်သူ့ပါတီမှ ဝင်ရောက်ယှဉ်ပြိုင်ခဲ့သော်လည်း ရှုံးနိမ့်ခဲ့သည်။

### နစက ကောင်စီဝင် 
၂၀၂၁ ခုနှစ် ဖေဖော်ဝါရီလ ၁ ရက်နေ့တွင် တပ်မတော်မှ အာဏာသိမ်းယူမှု ဖြစ်ပွားခဲ့ပြီးနောက် ဖွဲ့စည်းခဲ့သော နိုင်ငံတော်စီမံအုပ်ချုပ်ရေးကောင်စီတွင် အဖွဲ့ဝင်အဖြစ် တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင်က ခန့်အပ်ခဲ့သည်။

## အရေးယူပိတ်ဆို့ခံရမှု 
မန်းငြိမ်းမောင်ကို နိုင်ငံတော်စီမံအုပ်ချုပ်ရေးကောင်စီဝင်အဖြစ် တာဝန်ထမ်းဆောင်ခဲ့ခြင်းနှင့်စပ်လျဉ်းပြီး အမေရိကန်ပြည်ထောင်စုက ၂၀၂၁ မေ ၁၇တွင်လည်းကောင်း၊ဥရောပသမဂ္ဂက ၂၀၂၁ ဧပြီ ၁၉ တွင်လည်းကောင်း၊ဩစတြေးလျအစိုးရက ၂၀၂၃ ဇန်နဝါရီ ၂၅တွင်လည်းကောင်း ဒဏ်ခတ်ပိတ်ဆို့မှုစာရင်းထဲ ထည့်သွင်းသည်။  

## ဂုဏ်ပြုခံရခြင်း 
၂၀၂၂ ခုနှစ်၊ နိုဝင်ဘာလ ၁၇ ရက်တွင် နိုင်ငံတော်စီမံအုပ်ချုပ်ရေးကောင်စီ အမိန့်ကြော်ငြာစာအမှတ် ၂၁၁/၂၀၂၂ အားဖြင့် ပြည်ထောင်စုစည်သူသင်္ဂဟဘွဲ့ဖြစ်သော “စည်သူဘွဲ့” ကို နိုင်ငံတော်စီမံအုပ်ချုပ်ရေးကောင်စီဥက္ကဋ္ဌက ချီးမြှင့်အပ်နှံခဲ့သည်။

## ကိုးကား 
ကဏ္ဍ:၁၉၄၇ မွေးဖွားသူများ
သိန်းညွန့် (နိုင်ငံရေးသမား)

**ဦးသိန်းညွန့်** သည် နိုင်ငံတော်စီမံအုပ်ချုပ်ရေးကောင်စီ ဗဟိုအကြံပေးအဖွဲ့ ၏အဖွဲ့ဝင်တစ်ဦးဖြစ်သည်။ ယခင်က နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်တစ်ဦးဖြစ်သည်။ ဦးသိန်းညွန့်သည် အမျိုးသားဒီမိုကရေစီအဖွဲ့ချုပ် (NLD) ပါတီ ဗဟိုအလုပ်အမှုဆောင် ကော်မတီဝင်ဟောင်း တစ်ဦး ဖြစ်ပြီး NLD ပါတီမှ ခွဲထွက်ပြီးနောက် အမျိုးသား ဒီမိုကရေစီ အင်အားစု (NDF) ပါတီ ထူထောင်သူများတွင် တစ်ဦးအပါအဝင် ဖြစ်သည်။

## နိုင်ငံရေး 
ဦးသိန်းညွန့်သည် ၁၉၉၀ အထွေထွေရွေးကောက်ပွဲတွင် အမျိုးသားဒီမိုကရေစီအဖွဲ့ချုပ်ပါတီမှ သင်္ဃန်းကျွန်းမြို့နယ်တွင် ယှဉ်ပြိုင်အနိုင်ရခဲ့သည်။

အမျိုးသားဒီမိုကရေစီ အင်အားစုပါတီမှ ၂၀၁၀ ပြည့်နှစ် ရွေးကောက်ပွဲတွင် ဝင်ရောက်ယှဉ်ပြိုင်ရန် ကြိုးစားခဲ့သော်လည်း ပါတီတွင်းရန်ပုံငွေ ပြဿနာများကြောင့် အမျိုးသားဒီမိုကရေစီ အင်အားစုပါတီမှ ထုတ်ပယ်ခံခဲ့ရသည်။ ၂၀၁၅ ခုနှစ် ရွေးကောက်ပွဲတွင် ဝင်ရောက်ယှဉ်ပြိုင်ခဲ့ရာ ရှုံးနိမ့်ခဲ့သည်။ စစ်ကောင်စီဝင်ဖြစ်လာပြီးနောက် မေလ ၃ နှင့် ၅ တွင် ၎င်း၏သားဖြစ်သူပိုင်ဆိုင်သည်ဟု အငြင်းပွားဖွယ်နေအိမ်၌ ပါတီရုံးပြန်ဖွင့်ရန် ကြိုးပမ်းခဲ့သဖြင့်  သားဖြစ်သူနှင့် အငြင်းပွားမှုတစ်ခုရှိခဲ့သည့်အပြင် အစောပိုင်းကာလ မတ် ၂၇ ရက် တွင် သားဖြစ်သူကို ဖမ်းဝရမ်းထုတ်ထားကြောင်း ဦးသိန်းညွန့်ကိုယ်တိုင်က ဖုန်းဆက်ခြိမ်းခြောက်ခဲ့သည်ဟု သတင်းတစ်ခုတွင် ၎င်း၏သားဖြစ်သူက ပြောဆိုထားမှုလည်းရှိသည်။ မေလ ၁၂ ၌ ထိုသားဖြစ်သူနှင့် ဇနီးကို စစ်ကောင်စီကဖမ်းဆီးခဲ့၏ ။

၂၀၂၅ ခုနှစ်၊ ဇူလိုင်လ ၃၁ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီးနောက် အမျိုးသားကာကွယ်ရေးနှင့် လုံခြုံရေးကောင်စီရုံး၏ အမိန့်အမှတ် ၁၀/၂၀၂၅ ဖြင့် ယခင် နစကကောင်စီဝင်များနှင့် နစက ဗဟိုအကြံပေးအဖွဲ့ဝင်များကို ကာလုံဗဟိုအကြံပေးအဖွဲ့သစ်ကို တာဝန်ပေးခံရသည်။ 

## အရေးယူပိတ်ဆို့ခံရခြင်း 
ဦးသိန်းညွန့်သည်  အမေရိကန်ဘဏ္ဍာရေးဝန်ကြီးဌာန၏ ၂၀၂၁ မေ ၁၇ရက် ဒဏ်ခတ်ပိတ်ဆို့အရေးယူမှု နှင့် ဥရောပသမဂ္ဂ၏ ၂၀၂၁ ဧပြီ ၁၉ ရက် ဒဏ်ခတ်ပိတ်ဆို့အရေးယူမှုများအား ခံထားရသည်။   

## ကိုးကား
ဖူးပွင့်ခိုင်

**ဖူးပွင့်ခိုင်** (၂၃ ဇူလိုင် ၁၉၈၇ ခုနှစ်ဖွား

## ကိုးကား
ကဏ္ဍ:မြန်မာအမျိုးသမီး ဘောလုံးသမားများ
ကဏ္ဍ:၁၉၈၇ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
နေဇာလင်းလင်းအောင်

**နေဇာလင်းလင်းအောင် **(၂ ဒီဇင်ဘာ ၁၉၈၃ ခုနှစ်ဖွား) သည် မြန်မာအမျိုးသမီးဘောလုံးသမားတစ်ဦးဖြစ်ပြီး နောက်တန်း၌ ကစားသည်။ မြန်မာအမျိုးသမီးဘောလုံးအသင်းမှ အားကစားသမားတစ်ဦးလည်းဖြစ်သည်။

## နိုင်ငံတကာကစားသမား ဘဝ
သူမသည် 2010 AFC Women's Asian Cup ပြိုင်ပွဲ၌ မြန်မာအသင်း၏ အကြီးတန်းအသင်းတွင် ရွေးချယ်ခြင်း ခံခဲ့ရသည်။

## ကိုးကား
ကဏ္ဍ:မြန်မာအမျိုးသမီး ဘောလုံးသမားများ
ကဏ္ဍ:၁၉၈၃ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ဇူလိုင်ကျော်

**ဇူလိုင်ကျော်** ( ၂၁ ဇူလိုင် ၁၉၉၉ ခုနှစ်ဖွား) သည် မြန်မာအမျိုးသမီး ဘောလုံးသမားဖြစ်သည်။ မြန်မာအမျိုးသမီးအသင်းတွင် ရှေ့တန်းနေရာ၌ ကစားသည်။

## ကိုးကား
ကဏ္ဍ:မြန်မာအမျိုးသမီး ဘောလုံးသမားများ
ကဏ္ဍ:၁၉၉၉ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
မြင့်မြင့်အေး

**မြင့်မြင့်အေး** (၂၇ ဒီဇင်ဘာလ ၁၉၈၈ ဖွား) သည် မြန်မာအမျိုးသမီးဘောလုံးသမားတစ်ဦးဖြစ်သည်။ နောက်တန်းနေရာ၌ ကစားသည်။ သူမသည် မြန်မာအမျိုးသမီးအသင်း၏ ကစားသမားတစ်ဦးလည်း ဖြစ်သည်။

## နိုင်ငံတကာကစားသမားဘဝ
သူမသည် 2007 AFC U-19 Women's Championship ပြိုင်ပွဲတွင် မြန်မာအသင်းကိုယ်စားပြု ဝင်ရောက်ယှဉ်ပြိုင်ခဲ့သည်။ 2014 AFC Women's Asian Cup qualification တွင်လည်း သူမသည် အကြီးတန်းအသင်း၌ ရွေးချယ်ခြင်း ခံခဲ့ရသည်။
## ကိုးကား
ကဏ္ဍ:မြန်မာအမျိုးသမီး ဘောလုံးသမားများ
ကဏ္ဍ:၁၉၈၈ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
အိရတနာဖြိုး

**အိရတနာဖြိုး** (၄ ဇန်နဝါရီ ၁၉၉၈ ခုနှစ်ဖွား) သည် မြန်မာအမျိုးသမီး ဘောလုံးသမားတစ်ဦး ဖြစ်သည်။ မြန်မာအမျိုးသမီးအသင်းတွင် နောက်တန်းနေရာ၌ ကစားသည်။

## ကိုးကား
ကဏ္ဍ:မြန်မာအမျိုးသမီး ဘောလုံးသမားများ
ကဏ္ဍ:၁၉၉၈ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
လှယဉ်ဝင်း

**လှယဉ်ဝင်း** (၂၀ အောက်တိုဘာ ၁၉၉၅ ဖွား ) သည် မြန်မာအမျိုးသမီး ဘောလုံးကစားသမား ဖြစ်သည်။ ရှေ့တန်း၌ ကစားသည်။ မြန်မာအမျိုးသမီးဘောလုံးအသင်း၏ ကစားသမားလည်း ဖြစ်သည်။

## ကိုးကား
ကဏ္ဍ:မြန်မာအမျိုးသမီး ဘောလုံးသမားများ
ကဏ္ဍ:၁၉၉၅ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
သတ္တမမြောက်အာရုံ

**သတ္တမမြောက်အာရုံ** () သည်မြန်မာနိုင်ငံ၏အဓိက မီဒီယာနှင့်ရုပ်ရှင်ကုမ္ပဏီတစ်ခုဖြစ်သည်။ 7th Sense သည် ၂၀၁၇ ခုနှစ်တွင် မြန်မာစစ်ဦးစီးချုပ်မင်းအောင်လှိုင်၏သမီးဖြစ်သူ ခင်သီရိသက်မွန်၊ အားကစားဝန်ကြီးဟောင်းတင့်ဆန်း၏သားဖြစ်သူစန်းကိုကိုတင့်ဆန်း၊ ဝေမင်းမောင်(ခ)ကိုရွှေမန်း နှင့် နိုင်ဖြိုးကျော်တို့သည် ကုမ္ပဏီကိုတည်ထောင်ခဲ့သည်။ ၂၀၁၇ ခုနှစ် ဧပြီလ ၃ ရက်တွင်ကုမ္ပဏီကို မြန်မာနိုင်ငံ ရင်းနှီးမြှုပ်နှံမှုနှင့်ကုမ္ပဏီများညွှန်ကြားမှုဦးစီးဌာနတွင် မှတ်ပုံတင်ခဲ့သည်။ ၂၀၁၇ ခုနှစ်မှ ၂၀၁၉ ခုနှစ်အထိ ရုပ်ရှင်ဇာတ်ကားရှစ်ကားကိုထုတ်လုပ်ခဲ့သည်။ ဇာတ်ကားတွင် မြန်မာ့ရုပ်ရှင်ထူးချွန်ဆုနိုင်ရသည့် မုန်းစွဲရုပ်ရှင်ပါဝင်သည်။

၂၀၂၁ မြန်မာနိုင်ငံစစ်အာဏာသိမ်းခံရခြင်း၏နောက်ပိုင်းတွင် 7th Sense သည်မြန်မာတပ်မတော်နှင့်ဆက်နွယ်မှုများကြောင့် လူထုကုန်ပစ္စည်းများနှင့် ဝန်ဆောင်မှုများ၏ပြည်တွင်းသပိတ်မှောက်မှု၏ပစ်မှတ်ဖြစ်ခဲ့သည်။

## ကိုးကား 
## External links 
* 
* 

ကဏ္ဍ:မြန်မာနိုင်ငံရှိ ကုမ္ပဏီများ
ကဆဂလရာဇမဟာဝိဟာရ

**ကဆဂလရာဇမဟာဝိဟာရ** သည် သီရိလင်္ကာနိုင်ငံ၊ Hambantota ခရိုင်၊ Angunukolapelessa  တွင်တည်ရှိသည့် ရှေးဟောင်းဗုဒ္ဓဘာသာကျောင်းတော်တစ်ခု ဖြစ်သည်။ Ranna – Weeraketiya လမ်းရှိ Ranna လမ်းဆုံမှ ၁၀ကီလိုမီတာခန့် (၆.၂ မိုင်)အကွာတွင် တည်ရှိသည်။ ဤကျောင်းတော်ရှိရာ မြေနေရာသည် ဘီစီ ၃ ရာစုတွင် ဘုရင် Devanampiya Tissa (307–267 BC) က မဟာဗောဓိပင်ပျို ၃၂ ပင်ကို စတင်စိုက်ပျိုးခဲ့သည်။ စာပေကျမ်းဂန်များတွင် ဖော်ပြထားသည်များအရ ဘုရင် Kavantissa (205–161 BC) သည် အဆောက်အဦများစွာကို တည်ဆောက်ခဲ့သည်။ နောက်ပိုင်းတွင် ဘုရင် Dappula I (661-664) နှင့် ဘုရင် Vijayabahu I (1055-1110 AD) သည် အဆောက်အဦများကို အသစ်ပြုပြင်ခြင်း၊ တိုးချဲ့မှုများ လုပ်ဆောင်ခဲ့ကြသည်။ ဘုရင် Kirti Sri Rajasingha (1747 – 1780 AD) လက်ထက်တွင် ရွှေရည်ချထားသည့် ဗုဒ္ဓရုပ်ပွားတော်ကို  ကျောင်းတော်သို့ လှူဒါန်းခဲ့သည်။ ဗုဒ္ဓ၏ သွားဓာတ်တော်ကို အပူဇော်ခံလှည့်လည်သည့်ပွဲဖြစ်သည့် Dalada Perahera (a pageant) ကို ကျင်းပကြသည်။

## အမည်
ရှေးအစဉ်အလာ ပြောစကားများအရ ကဆဂလ( Kasagala, အဝါရောင်ကျောက်ဆောင်) ဟု အမည်ရသည့် ရဟန်းများသည် ကျောင်းတော်တည်ရှိသည့်နေရာတွင် ရှိကြသည့် ကျောက်ဆောင်များပေါ်တွင် အဝါရောင်သင်္ကန်းများကို လှန်းကြသည်။ ထိုရဟန်းများ လှန်းကြသည့် သင်္ကန်းများသည် အဝေးမှ ကြည့်ပါက ကျောက်ဆောင်များအား အဝါရောင်ကျောက်ဆောင်များအဖြစ် မြင်နေရသည်။ ထို့ကြောင့် လူအများသည် ကျောင်းတော်ကို ကဆဂလ ဟု ခေါ်ဆိုခဲ့ကြသည်။  ပန်းချီများတွင် တောင်ပိုင်းနှင့် ဥရောပအနုပညာနှင့် အနုပညာအသစ်များ လွှမ်းမိုးမှုရှိနေသည့် အနုပညာလက်ရာအပြောင်းအလဲများကို တွေ့ရသည်။

## ကဆဂလကျောက်စာများ
ကာလ - အေဒီ ၄ - ၅ ရာစုများ၊ အက္ခရာ - နောက်ပိုင်း ဗြဟ္မဏီ၊ ဘာသာစကား - အစောပိုင်း သီရိလင်္ကာ
အကြောင်းအရာ - ကျောက်တုံး၏ မျက်နှာပြင်တွင် ရေးထွင်းထားသည့် ကျောက်စာ ရှစ်ခုရှိသည်။ ကျောက်စာအားလုံးတွင် ကျွန်များကို လွတ်လပ်မှုပေးခဲ့သည်ဟို ဖော်ပြထားသည်။ စာသားအများစုသည် ယိုယွင်းပျက်စီးနေသည်။ ထိုသို့ ပျက်စီးနေသဖြင့် ကျောက်စာတွင် ဖော်ပြထားသည့် ရည်ရွယ်ရင်းအချက်အလက်များကို တိကျရှင်းလင်းစွာ သိရှိနိုင်ရန် မဖြစ်နိုင်ပေ။

## ကိုးကား
ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ
ခင်သီရိသက်မွန်

**ခင်သီရိသက်မွန်** (၁၉၈၁ ဒီဇင်ဘာ ၅ မွေးဖွား) သည် မြန်မာနိုင်ငံသား အမျိုးသမီးစီးပွားရေးလုပ်ငန်းရှင် တစ်ဦးဖြစ်သည်။ သူမသည် တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီးမင်းအောင်လှိုင်၏ သမီးဖြစ်သည်။

## အမှတ်မထင်လုပ်ငန်းရှင်ဘဝ 
Everfit အားကစားရုံများကို ထောင်ကာ လူမြင်ကွင်းမှ ရှောင်နေသည်။ နောက် သူအရင်းထည့်ထားသော ခင်ပွန်းဖြစ်သူ၏လုပ်ငန်း သတ္တမမြောက်အာရုံ (7th Sense Creation) ကို ရှယ်ယာများ လွှဲယူလိုက်ပြီးနောက် အနုပညာရှင်များနှင့်တွဲ၍ လူသိများလာသည်။ မိုင်တဲအတွက် တာဝါတိုင်များဆောက်ပေးသည့် ပင်နီကယ်အေးရှားကုမ္ပဏီ၌လည်း ရှယ်ယာရှင်ဖြစ်သည်။

## မိသားစုဘဝ 
ဒီဂျေစွမ်းမိုက် ခေါ် လင်းမြင့်ဖွယ်နှင့်လက်ထပ်ရာ ဧကရီလင်းသက်လှိုင် (၂၀၁၂ ဩဂုတ် ၁၂ ဖွား) နှင့် ဧကရီသက်မွန်လှိုင် (၂၀၁၆ ဇွန် ၉ ဖွား) ဟူသော သမီး ၂ ယောက်ရသည်။ ၂၀၁၈ ခု၌ ကွာရှင်းကြသည်။

## နိုင်ငံတကာမှ ပိတ်ဆို့မှုများ 
၂၀၁၉ ခုနှစ်တွင် သူမအား အမေရိကန်ပြည်ထောင်စုသို့ ပြည်ဝင်ခွင့်ပိတ်ပင်ခြင်း ခံခဲ့ရသည်။ ၂၀၂၁ မတ်လ ၁၀ တွင် အာဏာသိမ်းစစ်ခေါင်းဆောင် မင်းအောင်လှိုင်၏ သားသမီးနှစ်ဦးဖြစ်သော အောင်ပြည့်စုံနှင့် ခင်သီရိသက်မွန်တို့သည် အမေရိကန်ပြည်ထောင်စု၏ အရေးယူပိတ်ဆို့ခြင်းခံရသူများဖြစ်လာခဲ့ကြသည်။ ထိုသို့အရေးယူပိတ်ဆို့မှု၌ ၎င်းတို့ပိုင်ဆိုင်သော ကုမ္ပဏီ (၆) ခုလည်းပါဝင်ခဲ့၏ ။

## ကိုးကား 
ကဏ္ဍ:၁၉၈၁ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ စီးပွားရေးလုပ်ကိုင်သူများ
ကမ္ဘာမကြေဘူး

**ကမ္ဘာမကြေဘူး** သီချင်းသည် တေးရေးဆရာ နိုင်မြန်မာ (နိုင်မြင့်ဦး)က အမေရိကန် ရော့ဂီတဝိုင်း "ကန်ဇာ့စ်" အဖွဲ့၏ နာမည်ကျော် ၁၉၇၇ ခုနှစ်တွင်ထွက်ရှိခဲ့သော Dust in the Wind သီချင်းသံစဉ်ကို မြန်မာစာသားသွင်းရေးသားထားသော ကော်ပီသီချင်း တစ်ပုဒ် ဖြစ်သည်။ ရှစ်လေးလုံးအရေးတော်ပုံမှ စတင်ကာ မြန်မာနိုင်ငံ၏ ဒီမိုကရေစီတက်ကြွလှုပ်ရှားမှုဖြစ်စဉ်များတွင် အရေးပါထင်ရှားလာခဲ့သည့် သီချင်းတစ်ပုဒ် ဖြစ်သည်။ ၂၀၂၁ မြန်မာနိုင်ငံစစ်အာဏာသိမ်းခံရခြင်းဖြစ်စဉ်တွင် အာဏာရှင်ကိုဆန့်ကျင်ရာ၌ တကျော့ပြန်ခေတ်စားလာခဲ့သော သီချင်းလည်းဖြစ်သည်။

## ရေးသားခြင်း
ကမ္ဘာမကြေဘူးသီချင်းကို တေးရေးဆရာနိုင်မြန်မာက Dust in the Wind သီချင်း၏ သံစဉ်ကိုယူ၍ စာသားသွင်းရေးသားခဲ့သည်။ ဂီတပုံစံသည် ရော့ခ်အပျော့စားပုံစံဖြစ်၏ ။ တေးရေးဆရာက သီချင်းကို ဖော်ပြရာ၌ ကိုယ်ပိုင်သံစဉ်ဖြစ်သင့်သော်လည်း ထိုခေတ်အခါက စိတ်အေးအေးလူလူဖြင့် သီချင်းအသစ်တစ်ပုဒ်ဖန်တီးရန် အချိန်မရနိုင်ခဲ့ပါဟု ဆိုသည်။ ၁၉၈၈ စက်တင်ဘာ ၁၈ မတိုင်မီ ရက်အနည်းငယ်တွင် ဤသီချင်းပေါ်ထွက်လာခဲ့ကာ မူရင်းသီဆိုသောသူများမှာ ဂီတလောကမှ အနုပညာရှင်များမဟုတ်ဘဲ ကျောင်းသူကျောင်းသား (၁၃) ဦးဖြစ်သည်။ ဂီတတီးခတ်သူများမှာလည်း ကျွမ်းကျင်ဂစ်တာသမားမဟုတ်သော သူသုံးဦးသာဖြစ်သည်။ အသံသွင်းရာတွင် ငွေကြေးအခက်အခဲကြောင့် ရန်ကုန်မြို့ရှိ ဈေးအပေါဆုံးစတူဒီယိုတွင် သွားရောက်အသံသွင်းခဲ့ကြ၏ ။ ထိုခုနှစ်များက ခေတ်စားသည့်ဂီတမီဒီယာပုံစံမှာ ကက်ဆက်ခွေများသာဖြစ်သောကြောင့် အသုံးပြုပြီးထားသော ကက်ဆက်ခွေများကို သုံးစွဲ၍ အသံကူးယူ၍ ပွားခဲ့ရသည်။ ကက်ဆက်ခွေများရရှိလာသောအခါ အခွေများကို ဆန္ဒပြရာနေရာများသို့ယူသွားပြီး အလကားဖြန့်ချိပေးခဲ့သည်။

## အကြောင်းအရာ
ကမ္ဘာမကြေဘူးသီချင်းသည် ကိုယ်ပိုင်သံစဉ်မဟုတ်သော်လည်း ၁၉၈၈ ဆန္ဒပြသူသန်းပေါင်းများစွာ၏ တိုင်တည်ရွတ်ဆိုကြသော ပြယုတ်သီချင်းတစ်ပုဒ်ဖြစ်လာသည်။ သီချင်းစာသားများသည် စိတ်ဓာတ်ကျသူများကို သွေးများဆူဝေစေ၍ စိတ်ခွန်အားကိုပေးစွမ်းသည်။ ဆန္ဒပြသူများအား စိတ်ဓာတ်အညွန့်ကျိုးမသွားစေရန်၊ မကြောက်ကြစေရန် ၊ နောက်မဆုတ်ကြစေရန် စသည့် ရည်ရွယ်ချက်များပါဝင်သည်။

သီချင်းကို ဂီတာသံဖြင့်စတင်ကာ သံပြိုင်သီဆိုမှုကနောက်ကလာသည်။ ရှေ့ပိုင်းစာသားအချို့မှာ :

ထို့နောက် သီချင်းစာသားတွင် လွတ်လပ်ရေးတိုက်ပွဲတွင် အာဇာနည်ပုဂ္ဂိုလ်ကြီးများဖြစ်ကြသော သခင်ကိုယ်တော်မှိုင်း၊ ဗိုလ်ချုပ်အောင်ဆန်း တို့အား အဘိုး နှင့် အဖ ဟူ၍သုံးနှုန်းပြီး မကျေနပ်ချက်များကို တိုင်တည်ပြောဆိုသည့် စာသားများပါဝင်သည်။ ထို့နောက် "ညီအကိုတို့" ဟူသောပုဒ်ကို သုံးစွဲ၍ နှိပ်ကွပ်သောကြောင့် ပြည်သူများသွေးထွက်သံယိုဖြစ်ရပုံ၊ သေကြေပျက်စီးရပုံများကို ဖော်ကျူးထားကာ ဒီမိုကရေစီတိုက်ပွဲအတွက် တော်လှန်ရန် တောင်းဆိုပုံများပါဝင်သည်။  

## ကိုးကား
ကဏ္ဍ:မြန်မာသီချင်းများ
ကဏ္ဍ:မြန်မာနိုင်ငံရှိ ဆန္ဒပြပွဲများ
စန်းစန်းသိန်း

**စန်းစန်းသိန်း** (၁၀ ဇူလိုင် ၁၉၈၁ ခုနှစ်ဖွား) သည် မြန်မာအမျိုးသမီးဘောလုံးသမားတစ်ဦး နှင့် အသင်းနည်းပြချုပ် ဖြစ်သည်။ နောက်တန်းနေရာနှင့် အလယ်တန်းခံစစ်နေရာတို့တွင် ကစားသည်။ မြန်မာအမျိုးသမီးအသင်း၏ ကစားသမားတစ်ဦးလည်း ဖြစ်သည်။

## အစောပိုင်းဘဝ
သူမသည် ဧရာဝတီတိုင်းဒေသကြီး၊ ကြံခင်းမြို့နယ်တွင် ဖွားမြင်ခဲ့သည်။

## နိုင်ငံတကာအားကစားသမားဘဝ
သူမသည် the 2010 AFC Women's Asian Cup  ပြိုင်ပွဲတွင် မြန်မာနိုင်ငံအသင်းကြီးအတွက် ရွေးချယ်ခြင်း ခံခဲ့ရသည်။

## နည်းပြချုပ်ဘဝ
စန်းစန်းသိန်းသည် ၁၆ နှစ်အောက် မြန်မာအမျိုးသမီးအသင်းကို အသင်းနည်းပြချုပ်အဖြစ် လုပ်ဆောင်ခဲ့သည်။

## ကိုးကား
ကဏ္ဍ:မြန်မာအမျိုးသမီး ဘောလုံးသမားများ
ကဏ္ဍ:၁၉၈၁ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
သင်းသင်းစိုး

**သင်းသင်းစိုး** (၃ အောက်တိုဘာလ ၁၉၈၉ ခုနှစ်ဖွား) သည် မြန်မာအမျိုးသမီးဘောလုံးသမားတစ်ဦး ဖြစ်သည်။ ဂိုးသမား ဖြစ်သည်။ သူမသည် မြန်မာအမျိုးသမီးအသင်း၏ ဘောလုံးကစားသမားတစ်ဦး ဖြစ်သည်။
## နိုင်ငံတကာကစားသမားဘဝ
2010 AFC Women's Asian Cup နှင့် 2014 AFC Women's Asian Cup qualification ပြိုင်ပွဲများတွင် မြန်မာနိုင်ငံ အကြီးတန်းအသင်းအတွက် အရွေးချယ်ခံခဲ့ရသည်။

## ကိုးကား
ကဏ္ဍ:မြန်မာအမျိုးသမီး ဘောလုံးသမားများ
ဖြူဖြူဝင်း

**ဖြူဖြူဝင်း** ( ၁ ဒီဇင်ဘာလ ၂၀၀၄ခုနှစ်ဖွား) သည် မြန်မာအမျိုးသမီးဘောလုံးသမားတစ်ဦး ဖြစ်သည်။ YREO FC နှင့် မြန်မာအမျိုးသမီးအသင်းအတွက် နောက်တန်းနေရာတွင် ကစားခဲ့သည်။
## ကိုးကား
ကဏ္ဍ:မြန်မာအမျိုးသမီး ဘောလုံးသမားများ
ကဏ္ဍ:၂၀၀၄ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
စန်းသော်သော်

**စန်းသော်သော်** (၉ ဇန်နဝါရီ ၂၀၀၁ ခုနှစ်ဖွား) သည် မြန်မာအမျိုးသမီးဘောလုံးသမားတစ်ဦး ဖြစ်သည်။ မြန်မာအမျိုးသမီးအသင်းတွင် ရှေ့တန်းနေရာ၌ ကစားသည်။ စန်းသော်သော်သည် ရှေ့တန်းတိုက်စစ်မှူးအဖြစ်လည်း ကစားနိုင်သလို သူမ အားသန်သော တောင်ပံတိုက်စစ်တွင်လည်း အကောင်းဆုံးကစားနိုင်သည်။ လက်ရှိတွင် မြန်မာအမျိုးသမီးလိဂ်၊ ဧရာဝတီအမျိုးသမီးအသင်း၌ ကစားလျက်ရှိသည်။ မြန်မာ့လက်ရွေးစင်အမျိုးသမီးအသင်း၏ အားထားရသော တိုက်စစ်ကစားသမားတစ်ယောက်ဖြစ်သည်။

## နိုင်ငံတကာကစားသမားဘဝ
သူမသည် 2015 AFC U-14 Girls' Regional Championship, the 2017 AFC U-16 Women's Championship နှင့် the 2019 AFC U-19 Women's Championship စသည့်ပြိုင်ပွဲများတွင် မြန်မာနိုင်ငံကိုယ်စားပြု ဝင်ရောက်ယှဉ်ပြိုင်ခဲ့သည်။ သူမ၏ ပထမဦးဆုံးပွဲဦးထွက်ပြိုင်ပွဲသည် ၂၀၁၉ ခုနှစ် နိုဝင်ဘာလ ၂၀ ရက်နေ့တွင် တရုတ်တိုင်ပေနှင့် ယှဉ်ပြိုင်ခဲ့ကာ ၁ - ၀ ဖြင့် အနိုင်ရရှိခဲ့သည့်ပွဲ ဖြစ်သည်။ သူမသည် 2019 Southeast Asian Games ပြိုင်ပွဲတွင် ဝင်ရောက်ယှဉ်ပြိုင်ခဲ့သည်။

## ကိုးကား
ကဏ္ဍ:မြန်မာအမျိုးသမီး ဘောလုံးသမားများ
ကဏ္ဍ:၂၀၀၁ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ရွှေစင်အောင်

**ရွှေစင်အောင်** (၉ ဧပြီ ၁၉၉၀ခုနှစ်ဖွား) မြန်မာအမျိုးသမီးဘောလုံးသမားဖြစ်သည်။ ရှေ့တန်းနေရာ၌ ကစားသည်။ မြန်မာအမျိုးသမီးအသင်း၏ အားကစားသမားတစ်ဦး ဖြစ်သည်။
## နိုင်ငံတကာကစားသမားဘဝ
သူမသည် 2007 AFC U-19 Women's Championship ပြိုင်ပွဲတွင် မြန်မာနိုင်ငံကိုယ်စားပြုကာ ဝင်ရောက်ယှဉ်ပြိုင်ခဲ့သည်။ 2014 AFC Women's Asian Cup qualification ပြိုင်ပွဲအသင်းကြီးအတွက် ရွေးချယ်ခြင်းလည်းခံခဲ့ရသည်။

## ကိုးကား
ကဏ္ဍ:မြန်မာအမျိုးသမီး ဘောလုံးသမားများ
ကဏ္ဍ:၁၉၉၀ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ငယ်ငယ်ထွေး

**ငယ်ငယ်ထွေး** (၉ မတ်လ ၁၉၉၈ ခုနှစ်ဖွား) သည် မြန်မာအမျိုးသမီးဘောလုံးသမားတစ်ဦး ဖြစ်သည်။ အလယ်တန်းနေရာ၌ ကစားသည်။

## ကိုးကား
ကဏ္ဍ:မြန်မာအမျိုးသမီး ဘောလုံးသမားများ
ကဏ္ဍ:၁၉၉၈ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ဝင်းသိင်္ဂီထွန်း

**ဝင်းသိင်္ဂီထွန်း** သည်မြန်မာအမျိုးသမီးဘောလုံးသမားတစ်ဦး ဖြစ်သည်။ ရှေ့တန်းနေရာ၌ ကစားသည်။

မြဝတီ

ဝင်းသိင်္ဂီထွန်းသည် မြန်မာကလပ်မြဝတီအသင်းတွင် ၂၀၁၆ ခုနှစ်မှ ၂၀၁၉ ခုနှစ်အထိ ကစားပေးခဲ့ပြီး မြန်မာအမျိုးသမီးလိဂ်တွင် ၈၇ ဂိုးသွင်းယူကာ ဂိုးသွင်းအများဆုံးကစားသမားဖြစ်လာခဲ့သည်။

Gokulam Kerala FC

ဝင်းသိင်္ဂီထွန်းသည် အိန္ဒိယကလပ် Gokulam Kerala တွင် 2021 ခုနှစ် အောက်တိုဘာလမှ 2022 ခုနှစ် မေလအထိ ကစားခဲ့ပြီး 9 ပွဲကစားကာ 18 ဂိုး သွင်းယူပေးခဲ့သည်။

Lords FA

2022 ခုနှစ် ဩဂုတ်လ 11 ရက်နေ့တွင် Win Theingi Tun သည် Gokulam Kerala မှ Lords FA သို့ သုံးလစာချုပ်ဖြင့် ပြောင်းရွှေ့ခဲ့သည်။ သူမသည် နိုင်ငံခြားတွင် ကစားသည့် ပထမဆုံး မြန်မာ အမျိုးသမီး ကစားသမား ဖြစ်သည်။ 2022-23 Kerala Women's League တွင်ယှဉ်ပြိုင်နေသော Lords FA သည် ဩဂုတ်လ 11 ရက်နေ့တွင် ၎င်းတို့၏ရာသီအဖွင့်တွင် Bosco FA နှင့်ကစားခဲ့သည်။ ပွဲအစ ၁၂-၂ ဖြင့် အနိုင်ရရှိခဲ့ပြီး ဝင်းသိင်္ဂီထွန်းက လေးဂိုး သွင်းယူပေးခဲ့သည်။

စက်တင်ဘာ ၁၇ ရက်က ကဒါသနဒ်ရာဂျာကို ၃၃-၁ ဂိုးဖြင့် အနိုင်ရရှိခဲ့သည့် Lords FA အတွက် ၁၁ ဂိုး သွင်းယူနိုင်ခဲ့သည့် စံချိန်သစ်တစ်ရပ် ချမှတ်ခဲ့သည်။ ဝင်းသိင်္ဂီထွန်းသည် စက်တင်ဘာ ၂၅ ရက်က SBFA Poovar နှင့် ပွဲတွင် 5 ဂိုး သွင်းယူကာ 5 ဂိုး ဖန်တီးပေးကာ ယခင် 1 ပွဲတွင် 11 ဂိုး စံချိန်ကို ချိုးဖျက်ခဲ့သည်။

## ကိုးကား
ကဏ္ဍ:မြန်မာအမျိုးသမီး ဘောလုံးသမားများ
ကဏ္ဍ:၁၉၉၅ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ဝေဝေအောင်

**ဝေဝေအောင်** (၅ အောက်တိုဘာလ ၁၉၉၃ ခုနှစ်ဖွား) သည် မြန်မာအမျိုးသမီးဘောလုံးသမားတစ်ဦး ဖြစ်သည်။ မြန်မာအမျိုးသမီးအသင်းအတွက် နောက်တန်းခံစစ်နေရာ၌ ကစားခဲ့သည်။

## ကိုးကား
ကဏ္ဍ:မြန်မာအမျိုးသမီး ဘောလုံးသမားများ
ကဏ္ဍ:၁၉၉၃ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ဥက္ကာမင်း

**ဦးဥက္ကာမင်း** (၄ နိုဝင်ဘာ ၁၉၈၄ မွေးဖွား) သည် မြန်မာနိုင်ငံသား နိုင်ငံရေးသမားတစ်ဦးဖြစ်ပြီး ဒုတိယအကြိမ် အမျိုးသားလွှတ်တော်တွင် တနင်္သာရီတိုင်းဒေသကြီး မဲဆန္ဒနယ် အမှတ် ၈ မှ ရွေးချယ်တင်မြှောက်ခံရသော ကိုယ်စားလှယ်တစ်ဦး ဖြစ်သည်။ သူသည် အမျိုးသားဒီမိုကရေစီအဖွဲ့ချုပ် ပါတီဝင်တစ်ဦး ဖြစ်သည်။

## အစောပိုင်းဘဝနှင့် ပညာရေး 
ဦးဥက္ကာမင်းကို ၁၉၈၄ ခုနှစ် နိုဝင်ဘာလ ၄ ရက်နေ့တွင် ရန်ကုန်မြို့၌ မွေးဖွားခဲ့သည်။ မြိတ်တက္ကသိုလ်မှ သိပ္ပံဘွဲ့ (သင်္ချာ) ကို ရရှိခဲ့သည်။

## ကိုးကား
မဆုံးသောအိပ်မက်

《**မဆုံးသောအိပ်မက်(အတွဲ ၁)** 》(၊ )သည် ၂၀၂၀ခုနှစ် အောက်တိုဘာလ ၂၆ရက်နေ့မှ ၂၀၂၁ခုနှစ် ဇန်နဝါရီလ ၅ရက်နေ့အထိ ထုတ်လွှင့်ပြသခဲ့သော SBS တနင်္လာ-အင်္ဂါ ဒရာမာ ဖြစ်သည်။
လိပ်ပြာ (ရုပ်သံဇာတ်လမ်းတွဲ)

**လိပ်ပြာ-အမှန်တရားရဲ့ဓားတစ်လက်** ရုပ်သံဇာတ်လမ်းတွဲသည်  CANAL+ Myanmar Productionနှင့် Bonaza Production တို့မှ ရိုက်ကူးတင်ဆက်သော မှုခင်းစုံထောက်ရုပ်သံဇာတ်လမ်းတွဲ ဖြစ်သည်။Season 1- A Sword of Truth ( Burmese : အမှန်တရားရဲ့ဓားတစ်လက် ) ကို 2019 ခုနှစ် အောက်တိုဘာလ 17 ရက်နေ့မှ ဒီဇင်ဘာလ 5 ရက်နေ့အထိ အပိုင်း 8 ပိုင်း ထုတ်လွှင့်ပြသခဲ့သည် ။Light and darkness ( မြန်မာ :အလင်းနှင့်အမှောင်)ကို2021 ခုနှစ် ဇန်နဝါရီလ 28 ရက်နေ့မှ မတ်လ 18 ရက်နေ့အထိ အပိုင်း 8 ပိုင်း ထုတ်လွှင့်ခဲ့ပါသည်။

=ဆုများ နှင့် စံကာတင်စာရင်း=

## Asian Academy Creative Award
**စံကာတင်စာရင်း**

အကောင်းဆုံး ခေါင်းဆောင်အမျိုးသမီးဇာတ်ဆောင်ဆု

အကောင်းဆုံး ရုပ်သံဇာတ်လမ်းတွဲဆု

အကောင်းဆုံး ရုပ်ရှင်ဓာတ်ပုံဆု

** ရရှိသည့်ဆု**

အကောင်းဆုံး တေးဂီတဆု- Enemies of You

=ဇာတ်လမ်းအကျဉ်း=
ကောက်ချက်ဆွဲ ပညာ၌ တော်သော အမျိုးသမီး ဒုရဲအုပ်ရဲမေ လိပ်ပြာ၏ မှုခင်းဖြေရှင်းပုံအကြောင်းရိုက်ကူးထားသည်။ သို့သော် နောက်ပိုင်းတွင် လိပ်ပြာအနေဖြင့် ၎င်း၏ အ‌ဒေါ်အဖြစ်ဟန်ဆောင်ထားသူက သူမ အမေကို သတ်သူ ဖြစ်ကြောင်း သိရှိသွားသောအခါနှင့် သူမ၏အဖေနှင့်အမေ ဟာ နာမည်ကြီး မာဖီးယား ဒုစရိုက်သမားကြီးများဖြစ်ကြောင်း သိရှိသွားသာအခါ ‌ဘာဆက်ဖြစ်မှာလဲ။

=ကိုးကား=
1.https://bonanzaproduction.com/?p=299

2.https://myanmar.mmtimes.com/news/145148.html

3.

https://burma.irrawaddy.com/lifestyle/entertainment/2020/12/06/234440.html
ကဏ္ဍ: မြန်မာ ရုပ်သံဇာတ်လမ်းတွဲများ
တဲရင့်စ်စမွိုင်းနီခွဲ

**ဦးတဲရင့်စ်စမွိုင်းနီခွဲ** () သည် ချင်းပြည်နယ် စီမံအုပ်ချုပ်ရေးကောင်စီ ဥက္ကဋ္ဌ အဖြစ် ၁၁ ရက် တာဝန်ထမ်းခဲ့သူ ဖြစ်သည်။

## အစောပိုင်းဘဝနှင့် အလုပ်အကိုင် 
ဖလမ်းမြို့နယ်၊ လုမ်သဲရွာ ဇာတိ ဝဏ္ဏကျော်ထင် ဒေါက်တာနီခွဲနှင့် အင်္ဂလိပ်လူမျိုး Jasmine တို့၏ သားသမီး ၁၀ ဦးအနက် ဒုတိယမြောက်သား ဖြစ်ပြီး၊ ၁၉၅၆ ခုနှစ်၊ နိုဝင်ဘာလ ၂၉ ရက်တွင် ရန်ကုန်မြို့၌ မွေးဖွားခဲ့သည်။ 

ငယ်စဉ်က ဖလမ်းမြို့တွင် ပညာစတင်သင်ကြားခဲ့ပြီး မိတ္ထီလာမြို့တွင် ဆယ်တန်းအောင်မြင်ပြီးနောက် ရန်ကုန်တက္ကသိုလ်မှ ဥပဒေပညာဘွဲ့ ရရှိခဲ့သည်။ ဘွဲ့ရရှိပြီးနောက် တရားရုံးတွင် အလုပ်ဝင်ရောက်ခဲ့ပြီး ရန်ကုန်၊ မန္တလေး၊ ရှမ်းပြည်နယ်နှင့် ဖလမ်းမြို့တို့တွင် အလုပ်လုပ်ကိုင်ခဲ့သည်။

ချင်းပြည်နယ်တရားလွှတ်တော်၏ တရားသူကြီးအဖြစ် ၂၀၁၇ မှ ၂၀၂၁ အထိ လုပ်ကိုင်ခဲ့သည်။

## ပြည်နယ်ကောင်စီဥက္ကဋ္ဌ 
မြန်မာ့တပ်မတော်မှ အာဏာသိမ်းယူပြီးနောက် နိုင်ငံတော်စီမံအုပ်ချုပ်ရေးကောင်စီကို ဖွဲ့စည်းခဲ့ပြီးနောက် ပြည်နယ်အလိုက် စီမံအုပ်ချုပ်ရေး ကောင်စီများအား ဖွဲ့စည်းရာတွင် ချင်းပြည်နယ် စီမံအုပ်ချုပ်ရေး ကောင်စီဥက္ကဋ္ဌအဖြစ် ခန့်အပ်ခြင်း ခံခဲ့ရသည်။ထို ရာထူးကို ထမ်းဆောင်ရင် ရုတ်တရက် ကွယ်လွန်ခဲ့သည်။ 

## ကွယ်လွန်ခြင်း 
ဦးတဲရင့်စ်စမွိုင်းနီခွဲသည် နေပြည်တော် အစည်းအဝေးသို့ သွားရောက်ခဲ့ပြီး ဟားခါးမြို့သို့ ပြန်ရောက်အပြီး ၂၀၂၁ ခုနှစ်၊ ဖေဖော်ဝါရီလ ၁၁ ရက်နေ့တွင် နှလုံးရောဂါဖြင့် ကွယ်လွန်ခဲ့သည်။ ကွယ်လွန်ချိန်တွင် အသက် ၆၅ နှစ် ရှိပြီ ဖြစ်သည်။

## ကိုးကား 
ကဏ္ဍ:နိုင်ငံတော်စီမံအုပ်ချုပ်ရေးကောင်စီဝင်များ
ကဏ္ဍ:မြန်မာ တရားသူကြီးများ
ကဏ္ဍ:ချင်းပြည်နယ်မှ လူပုဂ္ဂိုလ်များ
နို့လက်ဖက်ရည်မဟာမိတ်

ကို တစ်ခါတစ်ရံထည့်သွင်းလေ့ရှိသည်)]]

**နို့လက်ဖက်ရည်မဟာမိတ်** () သည် အွန်လိုင်းဒီမိုကရေစီလှုပ်ရှားမှုပုံစံဖြစ်သည်။ ထိုမဟာမိတ်ကို ဟောင်ကောင်၊ ထိုင်ဝမ်နှင့် ထိုင်းနိုင်ငံတို့၏ အင်တာနက်အသုံးပြုသူများမှ တည်ထောင်ခဲ့ကြသည်။ မြန်မာနိုင်ငံသည်လည်း အာဏာသိမ်းပိုက်ခြင်းကို ဆန္ဒပြရာတွင် ထိုမဟာမိတ်၏ အဖွဲ့ဝင်ဖြစ်လာခဲ့သည်။ အစပိုင်းတွင် တရုတ်အင်တာနက် troll များကိုသရော်ရန်ပြုလုပ်ခဲ့သော်လည်း ယခုအခါ ဒီမိုကရေစီနှင့်လူ့အခွင့်အရေးအတွက် လှုပ်ရှားမှုပုံစံဖြစ်လာခဲ့သည်။ ဖိလစ်ပိုင်၊ အိန္ဒိယ၊ မလေးရှား၊ အင်ဒိုနီးရှား၊ ဘီလာရုဇ်နှင့် အီရန်နိုင်ငံများတွင်လည်း ထိုလှုပ်ရှားမှုမှာ လူသိများလာကြသည်။

## အမည်ဖြစ်ပေါ်ပုံ
နို့လက်ဖက်ရည်ကို တရုတ်နိုင်ငံအားဆန့်ကျင်ရန် အရှေ့တောင်အာရှနိုင်ငံများက လက္ခဏာအဖြစ်အသုံးပြုခဲ့ကြသည်။ ထိုနိုင်ငံများတွင် လက်ဖက်ရည်ကိုနို့ဖြင့်ဖျော်၍ သောက်သုံးကြပြီး တရုတ်နိုင်ငံတွင်မူ နို့မထည့်ဘဲ လက်ဖက်ရည်အတိုင်း (မြန်မာအခေါ်အားဖြင့် ရေနွေးကြမ်း) သာ သောက်သုံးသောကြောင့်ဖြစ်သည်။ ထိုင်ဝမ်၏ Bubble Tea ခေါ် ပုလဲလုံးနို့လက်ဖက်ရည်၊ ဟောင်ကောင်၏ နို့လက်ဖက်ရည်နှင့် ထိုင်းလက်ဖက်ရည်တို့သည် အလွန်ဆင်တူကြသည်။  ထိုင်းအင်တာနက်အသုံးပြုသူများသည် Bright အားဝန်းရံကြရာမှ တရုတ်နိုင်ငံအား စတင်တန်ပြန်၍ ဝေဖန်ခဲ့ကြသည်။ သို့ဖြစ်ရာတွစ်တာပေါ်၌ #nnevvy ဟူသောတွစ်တာစစ်ပွဲဖြစ်ပေါ်လာခဲ့သည်။

ထိုင်းနိုင်ငံသားတို့၏ ဟောင်ကောင်နှင့်ထိုင်ဝမ်တို့ကိုထောက်ပံ့မှုကြောင့် ဒီမိုကရေစီအတွက်လှုပ်ရှားသူများနှင့် တရုတ်အာဏာရှင်ဆန့်ကျင်ရေးလှုပ်ရှားသူများလည်း ပါဝင်လာခဲ့ကြသည်။ ဟောင်ကောင်နှင့်ထိုင်ဝမ်တို့မှ တွစ်တာအသုံးပြုသူများသည်လည်း ထိုင်းတွစ်တာအသုံးပြုသူများနှင့် ပူးပေါင်းပါဝင်ခဲ့ကြသည်။ ပါလဘီ မွန်ဆီ (Pallabi Munsi) သည် ထိုသို့နိုလက်ဖက်ရည်မဟာမိတ်သည် တရုတ်ပြားငါးဆယ်ပါတီအား စိန်ခေါ်မှုကို "တရုတ်အင်တာနက် troll များအား အာရှမှပြန်လည်တွန်းကန်ခြင်း" ဟူ၍ဆိုခဲ့သည်။

## တုံ့ပြန်မှု
တရုတ်အစိုးရသည်ထိုမဟာမိတ်ကို အမေရိကန်အစိုးရမှစီမံထားသော အရောင်တော်လှန်ရေး (color revolution) တစ်မျိုးဖြစ်သည် ဟူ၍အပြစ်တင်ဝေဖန်ခဲ့သည်။

## ကျမ်းကိုး
ကဏ္ဍ: နိုင်ငံရေးဝေါဟာရ
ကဏ္ဍ: နို့လက်ဖက်ရည်
ကဏ္ဍ: အာရှနိုင်ငံရေးလှုပ်ရှားမှုများ
ကဏ္ဍ:အင်တာနက် ယဉ်ကျေးမှု
ကဏ္ဍ: ဟက်ရှ်သင်္ကေတများ
ခရုသင်း (တူရိယာ)

**ခရုသင်း**(တူရိယာ)ကို 

***ရက္ခိုင့် ဘုရင့်နိုင်ငံတော်*** (Arakan Kingdom)၌ 

ရခိုင်ဘုရင်များအဆက်ဆက် လက်ထက်များတွင် 

ပွဲတော်အခမ်းအနားများ၌ ရခိုင်စည်တော်ကြီးများနှင့်တွဲဖက်ပေါင်းစပ် ၍အသုံးပြုရသော တူရိယာတစ်မျိုး ဖြစ်ပြီး 

ယခုအချိန်ထိ ရခိုင်လူမျိုးများ၏ ရခိုင့်ရိုးရာ နယ်ပယ်များတွင် အသုံးပြုလျက်ရှိပါသည်။

ဤအကြောင်းအရာကို ``ရက္ခဝံလက် ရက္ခိုင့် မင်္ဂလာစည်တော် ဝိုင်း´´မှ ရှင်းလင်းတင်ပြခြင်းဖြစ်သည်။
မြင့်သူ

**ဦးမြင့်သူ** (၁၉၆၃ မွေးဖွား) သည် မြန်မာလူမျိုး သံအမတ်ဖြစ်သည်။ ဂျနီဗာမြို့ရှိ ကုလသမဂ္ဂရုံး၌ မြန်မာနိုင်ငံဆိုင်ရာ အမြဲတမ်းကိုယ်စားလှယ်အဖြစ် တာဝန်ထမ်းဆောင်ခဲ့သူဖြစ်သည်။၂၀၂၁ခုနှစ် ဖေဖော်ဝါရီလ ၂၅ရက်နေ့တွင် သူ့အား မြန်မာနိုင်ငံရှိ နိုင်ငံခြားရေးဝန်ကြီးဌာနသို့ ပြောင်းရွှေ့ခန့်အပ်လိုက်ကြောင်း စာတစ်စောင်မှာ လူမှုကွန်ယက်မှတစ်ဆင့် ပေါ်ထွက်လာခဲ့သည်။သူသည် ကုလသမဂ္ဂ၏ အရေးပေါ်အစည်းအဝေးတွင် အာဏာသိမ်းစစ်အစိုးရဘက်မှ ကာကွယ်၍ ပြောကြားခဲ့မှုအတွက် မြန်မာနိုင်ငံသားများ၏ ကန့်ကွက်ခြင်းကို ခံခဲ့ရသည်။

## ငယ်ဘဝနှင့် ပညာရေး 
၁၉၆၃ ခုတွင် ညွှန်ကြားရေးမှူးချုပ် ဦးတင်လှ၊ ဒေါ်ခင်မမတို့မှ ရန်ကုန်၌ မွေးသည်။ ၁၉၈၅ ခုတွင် ရေဆင်းစိုက်ပျိုးရေးတက္ကသိုလ်မှ ဘွဲ့ရသည်။ ၂၀၀၉ ခုတွင် စင်ကာပူအမျိုးသားတက္ကသိုလ်ရှိ လီကွမ်ယု လူထုရေးရာမူဝါဒကျောင်းမှ လူထုစီမံ မဟာဘွဲ့ရသည်။

## သက်မွေးလမ်းကြောင်း 
ဘွဲ့ရသည်နောက် စိုက်ပျိုးရေးနှင့်ဆည်မြောင်းဝန်ကြီးဌာနရှိ စိုက်ပျိုးရေးဌာနတွင် အလုပ်ဝင်သည်။

၁၉၉၀ ခု၊ ဇွန်လတွင် ပြည်သူ့ဝန်ထမ်းရွေးချယ်လေ့ကျင့်ရေးဘုတ်အဖွဲ့မှ ရွေးချယ်ခံရကာ နိုင်ငံခြားရေးဝန်ကြီးဌာနတွင် ဒုတိယလက်ထောက်ညွှန်ကြားရေးမှူး/လက်ထောက်တတိယအတွင်းဝန်ဖြစ်လာသည်။

၁၉၉၃ - ၉၇ ကာလ၌ တိုကျိုရှိ မြန်မာသံရုံးတွင် တတိယအတွင်းဝန်အဖြစ် အမှုထမ်းသည်။

၂၀၀၂ - ၂၀၀၆ အချိန်များကို ဂျနီဗာရှိ ကုလသမဂ္ဂရုံးတွင် မြန်မာနိုင်ငံဆိုင်ရာ အတွင်းဝန်နှင့် ကောင်စစ်ဝန်အဖြစ် တာဝန်ယူသည်။

၂၀၁၀ - ၁၃ အတွင်း ဂျာကာတာရှိ အာဆီယံရုံးတွင် မြန်မာ လက်ထောက်အတွင်းဝန်ကိုယ်စားလှယ်/ဝန်ကြီး-ကောင်စစ်ဝန်အဖြစ် လုပ်ကိုင်သည်။

၂၀၁၇ ခု၊ နိုဝင်ဘာလ ၁၅ ရက်တွင် နိုင်ငံခြားရေးဝန်ကြီးဌာန အမြဲတမ်းအတွင်းဝန် ဖြစ်လာသည်။

၂၀၁၉ ခု၊ ဩဂုတ်လ ၆ ရက်တွင် ဂျပန်နိုင်ငံဆိုင်ရာ မြန်မာသံအမတ်အဖြစ် ခန့်အပ်ခံရသည်။

၂၀၂၀ ပြည့်၊ စက်တင်ဘာလ ၂၄ ရက်တွင် ကုလသမဂ္ဂ၌ မြန်မာနိုင်ဆိုင်ရာ အမြဲတမ်းကိုယ်စားလှယ်အဖြစ် သမ္မတ ဦးဝင်းမြင့်က ခန့်သည်။ အောက်တိုဘာလ ၂၀ ရက်တွင် ၎င်းတာဝန်ကို စတင် တာဝန်ထမ်းသည်။  

## မိသားစုဘဝ 
အသက် ၅၀ ကျော်သည့်တိုင် အိမ်ထောင်မပြုဖူးသော လူပျိုကြီးဖြစ်သည်။

## ကိုးကား 
ကဏ္ဍ:မြန်မာ သံအမတ်ကြီးများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၆၃ မွေးဖွားသူများ
အိသဉ္ဇာမောင်

**အိသဉ္ဇာမောင်** (၁၁ စက်တင်ဘာ ၁၉၉၄ မွေးဖွား) သည် မြန်မာ အမျိုးသမီး နိုင်ငံရေးသမား၊ လူ့အခွင့်အရေး တက်ကြွလှုပ်ရှားသူနှင့်  နိုင်ငံရေးအကျဉ်းသူဟောင်းတစ်ယောက် ဖြစ်သည်။ သူမသည် အမျိုးသားညီညွတ်ရေးအစိုးရ၊ အမျိုးသမီး၊ လူငယ်နှင့် ကလေးသူငယ်ရေးရာဝန်ကြီးဌာန၏ ဒုတိယဝန်ကြီး ဖြစ်သည်။

## အစောပိုင်းဘဝနှင့် ပညာရေး 
အိသဉ္ဇာမောင်ကို ဦးတိုးတိုးမောင်နှင့် ဒေါ်ယုတို့မှ ၁၉၉၄ ခုနှစ် စက်တင်ဘာလ ၁၁ ရက်နေ့တွင် မွေးဖွားခဲ့သည်။ သူမသည် မန္တလေးတက္ကသိုလ်မှ နိုင်ငံခြားဘာသာစကား ဒီပလိုမာဘွဲ့ကို ရရှိထားသည်။

## နိုင်ငံရေး 
၂၀၁၅ ခုနှစ် မတ်လ ၆ ရက်နေ့တွင် လက်ပံတန်းမြို့နယ်၌ ၂၀၁၄ မြန်မာနိုင်ငံ ပညာရေးဥပဒေကို ပြင်ဆင်ရန် ဆန္ဒပြခဲ့စဉ်  ရဲတပ်ဖွဲ့မှ ဖြိုခွဲဖမ်းဆီးခြင်းခံခဲ့ပြီး ထိုနေ့တွင်ပင် ပြန်လည်လွတ်မြောက်လာခဲ့သည်။ မတ်လ ၁၀ နေ့တွင် ပြန်လည်ဖမ်းဆီးခံခဲ့ရကာ ပုဒ်မ ၁၄၃၊ ၁၄၅၊ ၁၄၇၊ ၃၃၂၊ ၅၀၅(ခ) တို့ဖြင့် အရေးယူခံခဲ့ရကာ သာယာဝတီအကျဉ်းထောင်တွင် ကျခံခဲ့ရသည်။ ၂၀၂၀ ပြည့်နှစ် အထွေထွေ ရွေးကောက်ပွဲတွင် ပြည်သူ့လွှတ်တော် ကိုယ်စားလှယ်နေရာကို ပန်းဘဲတန်းမြို့နယ်မှ ဝင်ရောက်ယှဉ်ပြိုင်ခဲ့သော်လည်း ရှုံးနိမ့်ခဲ့သည်။

## ကိုးကား 
## ပြင်ပလင့်ခ်များ 
* 

ကဏ္ဍ:၁၉၉၄ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ့နိုင်ငံရေး အကျဉ်းသားများ
ကဏ္ဍ:မြန်မာ့နိုင်ငံရေးသမားများ
မွန်အမျိုးသားနေ့

တွင်ကျင်းပနေစဉ်။]]
thumb| မွန်အမျိုးသားအလံ
[thumb|[ဟံသာဝတီနိုင်ငံတော်၌အသုံးပြုခဲ့သောမွန်အလံဟောင်း။]]
**မွန်အမျိုးသားနေ့**(, ; ) သည် ဟံသာဝတီနိုင်ငံတော် တည်ထောင်ခြင်း အထိမ်းအမှတ် အဖြစ်နှစ်စဉ် ကျင်းပသော အမျိုးသားနေ့ ဖြစ်သည်။ မွန်အမျိုးသားနေ့ကို မြန်မာနိုင်ငံ နှင့်ထိုင်းနိုင်ငံရှိ မွန်လူမျိုးများနှင့် ပြည်ပရှိ မွန်အသိုင်းအဝိုင်းများက ကျင်းပကြသည်။

## မူလသမိုင်းအစ 
## ပွဲတော်များ 
## ဓာတ်ပုံ 

ဖိုင်:ဗီုစၟတ်သမ္တီ တ္ၚဲကောန်ဂကူမန် ပွိုၚ်တိုက် မရနုက်ကဵု (၇၁) ဝါ ဌာနကွာန်ဟံၚ်ဂါမ်.jpg|
ဖိုင်:ဗီုကွာ်မံၚ်ကရောမ်ပၞာန်တ္ၚဲကောန်ဂကူမန်မရနုက်ကဵု(၇၃)ဝါကွာန်ဟံၚ်ဂါမ်.jpg|
ဖိုင်:Mon-National-Day-2019-Thai-Mon3.jpg|
ဖိုင်:Mon-National-Day-2019-Thai-Mon8.jpg|
ဖိုင်:Mon-National-Day-2019-Thai-Mon4.jpg|
ဖိုင်:Mon-National-day-2019-thai-Mon1.jpg|
ဖိုင်:Mon-National-Day-2019-Thai-Mon6.jpg|
ဖိုင်:Mon-National-Day-2019-Thai-Mon7.jpg|
ဖိုင်:Mon National Day 2006 .jpg|
ဖိုင်:Mon National Day 62 Denmark.jpg|
ဖိုင်:Mon National Day 73rd Central .jpg|
ဖိုင်:71 anniversary of mon national day.jpg|

## ကိုးကား 
ကဏ္ဍ:မွန်လူမျိုးများ
အရေးကြီးပြီ

**အရေးကြီးပြီ** (**သွေးသစ္စာ**) သီချင်းသည် စိတ်ဓာတ်ခွန်အားပေးသော တော်လှန်ရေးသီချင်းတစ်ပုဒ်ဖြစ်သည်။ ဤသီချင်းသည် ၂၀၂၁ မြန်မာနိုင်ငံစစ်အာဏာသိမ်းခံရခြင်းဖြစ်ရပ် ပြီးနောက် ပေါ်ပေါက်လာခဲ့သော မြန်မာနိုင်ငံနေရာအနှံ့က ဆန္ဒပြပွဲများအတွင်း ပြန်လည်ရေပန်းစားလာခဲ့ကာ သီဆိုကြွေးကြော်ကြသော သီချင်းတစ်ပုဒ်လည်းဖြစ်လာခဲ့သည်။ သီချင်းကို တေးရေး/တေးဆို ထူးအိမ်သင် က ရေးစပ်ခဲ့၍ မွန်းအောင်က သီဆိုခဲ့သည်။ ၂၀၂၁ မတ်လ တွင် ဤသီချင်းကို သံစုံတီးဝိုင်းဖြင့် တီးခတ်ကာ ပြည်သူများ၏ ကြွေးကြော်သံများကိုပါထည့်သွင်း၍ စိတ်အားတက်ဖွယ်ပုံစံအသစ်ဖြင့် ဖန်တီးသီဆိုခဲ့ကြသည်။

## ဖြစ်ပေါ်လာပုံ 
၁၉၈၉ ခုနှစ်တွင် မြန်မာနိုင်ငံလုံးဆိုင်ရာကျောင်းသားများဒီမိုကရက်တစ်တပ်ဦး မြေအောက်စခန်း၌ တေးရေး ထူးအိမ်သင် တောခိုစဉ်က  ရေးသားခဲ့၍ ၁၉၉၁ ခုနှစ်တွင် အဆိုတော် မွန်းအောင်က ဘန်ကောက်မြို့တွင်  သီဆို အသံသွင်းခဲ့ပြီး ၁၉၉၂ ခုနှစ်တွင် ဘန်ကောက်မြို့၌ပင် လျှို့ဝှက် ဖြန့်ချိခဲ့သည်။ သီချင်းသည် ၁၉၉၂ နောက်ပိုင်း စစ်အာဏာရှင် ဆန့်ကျင်ရေးနှင့် ဒီမိုကရေစီလှုပ်ရှားမှုများတွင် ချီတက်သီချင်းတစ်ပုဒ် ဖြစ်လာခဲ့သည်။ သီချင်း မူပိုင်ခွင့် နှင့်ပက်သက်၍လည်း ဒီမိုကရေစီအရေးလှုပ်ရှားမှု အခမ်းအနားများတွင် လွတ်လပ်စွာသုံးစွဲပိုင်ခွင့် ရှိသည်ဟု မူပိုင်ခွင့်တာဝန်ရှိသူ အဆိုတော် မွန်းအောင်က ဖွင့်ဟပြောကြားခဲ့သည်။

## သီချင်းစာသား 
## အခြားကြည့်ရန် 
* ကမ္ဘာမကြေဘူး

## ကိုးကား 
ကဏ္ဍ:မြန်မာသီချင်းများ
ကဏ္ဍ:မြန်မာနိုင်ငံ၏ နိုင်ငံရေး
မီးခိုးရောင်၏ခန္ဓာဗေဒ

**မီးခိုးရောင်၏ခန္ဓာဗေဒ** () သည်အမေရိကန်ဆေးဘက်ဆိုင်ရာဒရာမာရုပ်မြင်သံကြားဇာတ်လမ်းတွဲဖြစ်ပြီး ၂၀၀၅ ခုနှစ်မတ်လ ၂၇ ရက်တွင် ABC ရုပ်သံ၌ပြသခဲ့သည်။ 

၎င်းသည်လက်ရှိတွင် ABC တွင်ထုတ်လွှင့်သောအရှည်ဆုံးလည်ပတ်နိုင်သည့်အဓိကအချိန်စီးရီးဖြစ်သည်။ ၂၀၁၁ ခုနှစ်၊ ဖေဖော်ဝါရီ ၂၈ ရက်တွင်အမေရိကန်သည်ရှေးအကျဆုံးဆေးဘက်ဆိုင်ရာဒရာမာစီးရီးတစ်ခုဖြစ်သည်။

## ကိုးကား 
ကဏ္ဍ:အမေရိကန် ရုပ်မြင်သံကြား ဇာတ်လမ်းတွဲများ
ကဏ္ဍ:အင်္ဂလိပ်ဘာသာ တီဗွီဇာတ်လမ်းတွဲ အစီစဉ်
လမ်းလျှောက်နေသောသေလွန်သူများ

**လမ်းလျှောက်နေသောသေလွန်သူမျာ** () AMC ရုပ်မြင်သံကြားအစီအစဉ်ကို ၂၀၁၀ အောက်တိုဘာ ၃၁ ရက်တွင်ပြသခဲ့သည့်အမေရိကန်ရုပ်သံလိုင်းဖြစ်သည်။

## ကိုးကား 
ကဏ္ဍ:အမေရိကန် ရုပ်မြင်သံကြား ဇာတ်လမ်းတွဲများ
ကဏ္ဍ:အင်္ဂလိပ်ဘာသာ တီဗွီဇာတ်လမ်းတွဲ အစီစဉ်
တိုးနိုင်မန်း

**တိုးနိုင်မန်း** (၂၉ ဇွန် ၁၉၇၈ မွေးဖွား) သည် မြန်မာနိုင်ငံသား စီးပွားရေးလုပ်ငန်းရှင်ဖြစ်သည်။ ဖခင်ဖြစ်သူမှာ စစ်ဖက်အရာရှိဟောင်းနှင့် ပြည်သူ့လွှတ်တော် ဥက္ကဋ္ဌဟောင်း သူရဦးရွှေမန်းဖြစ်သည်။

## ငယ်ဘဝနှင့် ပညာရေး 
၁၉၇၈ ခု၊ ဇွန်လ ၂၉ ရက်တွင် ဗိုလ်မှူး သူရ ရွှေမန်း (ယခု အငြိမ်းစား ဗိုလ်ချုပ်ကြီး) နှင့် ဒေါ်ခင်လေးသက်တို့မှ မွေးသည်။ အောင်သက်မန်းဟူသော အစ်ကို ၁ ယောက် ရှိသည်။

စစ်တက္ကသိုလ်မှ ဘွဲ့ရပြီး ဘူမိဗဒဘာသာဖြင့် ပါရဂူဘွဲ့ယူသည်။ 

## သက်မွေးလမ်းကြောင်း 
ပါရဂူဘွဲ့ရသည်နောက် တပ်မှထွက်ကာ တယ်လီကွန်းနယ်ပယ်သို့ ဝင်သည်။

### Red Link 
လင့်နီဆက်သွယ်ရေးကုမ္ပဏီ (Red Link Communications Co. Ltd.) ကို ၂၀၀၇ ခုတွင် သိန်းသန်းတိုး၊ ရှိန်းသူအောင်တို့နှင့်အတူ တည်ထောင်သည်။ WiMAX စနစ်သုံးသည့်အတွက် ထိုကာလ၌ မြန်မာပြည်၏ အင်တာနက်အမြန်ဆုံးလိုင်း ဖြစ်ခဲ့သည်။

၂၀၁၈ ခုတွင် ၎င်းကုမ္ပဏီမှ အသုံးပြုနေသော လှိုင်းစဉ် ၂.၆ မဂ္ဂါဟဇ်မှာ တရားဝင်ဝယ်မထားဘဲ သုံးစွဲနေကြောင်း တယ်လီနော မြန်မာ (Telenor Myanmar)၊ အူရီဒူး မြန်မာ (Ooredoo Myanmar) တို့က ထောက်ပြကန့်ကွက်သည့်အတွက် အဆိုပါလှိုင်းစဉ်ကို မဏ္ဍိုင်ပြုထားသည့် ကုမ္ပဏီကိုပါ ဖျက်ရသည်။ 5BB သို့ မပြောင်းလိုသူများအား ငွေပြန်မအမ်းသည့်အတွက် ဝေဖန်မှုများ ဆူညံခဲ့သည်။

### 5BB 
လှိုင်းစဉ်မဝယ်တော့ဘဲ ဝိုင်ယာလက်အစား ကြိုးတပ်စနစ်ဖြစ်သော 5BB ကို ဂလိုဘယ်တက္ကနော်လော်ဂျီကုမ္ပဏီ (Global Technology Co. Ltd.) မှ မိတ်ဆက်သည်။ 

## မိသားစုဘဝ 
ဇေကမ္ဘာကုမ္ပဏီပိုင်ရှင်ဇေကမ္ဘာ ခင်ရွှေ၊ဦး၏ သမီး ချယ်ရီအက်ဖံ (Cherry FM) ပိုင်ရှင် ဇေဇင်လတ်နှင့် လက်ထပ်သည်။

## ကိုးကား
အန်စီအိုင်အဲ့စ်

**အန်စီအိုင်အဲ့စ်** () သည် ၂၀၀၃ ခုနှစ်စက်တင်ဘာ ၂၃ ရက်တွင် CBS တွင်ပြသခဲ့သောအမေရိကန်ဒရာမာရုပ်မြင်သံကြားဇာတ်လမ်းတွဲဖြစ်သည်။

၂၀၂၁ ခုနှစ်၌ ၎င်းသည် အန်နီမေးရှင်းမဟုတ်သောဇာတ်ကားများ၌ ဒုတိယအရှည်လျားဆုံးသော ရုပ်သံဇာတ်လမ်းတွဲဖြစ်ပြီး လက်ရှိထိထုတ်လွှင့်သော Law & Order: Special Victims Unit (၁၉၉၉ - လက်ရှိ) ဇာတ်လမ်းတွဲကသာ ၎င်းထက်သာလွန်ခဲ့သည်။ သတ္တမမြောက်အရှည်ဆုံး အမေရိကန်ဇာတ်လမ်းတွဲ ဖြစ်သည်။

## ကိုးကား 
ကဏ္ဍ:အမေရိကန် ရုပ်မြင်သံကြား ဇာတ်လမ်းတွဲများ
ကဏ္ဍ:အင်္ဂလိပ်ဘာသာ တီဗွီဇာတ်လမ်းတွဲ အစီစဉ်
အေးနုစိန်

**ဒေါ်အေးနုစိန်** သည် မြန်မာနိုင်ငံသား ရှေ့နေနှင့် နိုင်ငံရေးသမားတစ်ဦး ဖြစ်သည်။ ရခိုင်လူမျိုးတစ်ဦးဖြစ်ပြီး ရခိုင်အမျိုးသားပါတီ၏ ဒုတိယဥက္ကဋ္ဌ အဖြစ်လည်းကောင်း၊ ဒုတိယအကြိမ် ပါတီဗဟိုညီလာခံ(၂၀၁၉ )မှတဆင့် လက်ရှိတွင် ANP ဗဟိုမူဝါဒရေးရာ ဦးဆောင်ကော်မတီဝင်  အဖြစ်လည်းကောင်း တာဝန်ထမ်းဆောင်နေသူဖြစ်သည်။  နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်တစ်ဦးလည်း ဖြစ်ခဲ့သည်။

၂၀၂၁ ခုနှစ် စစ်အာဏာသိမ်းမှုတွင် ဖွဲ့စည်းခဲ့သော နိုင်ငံတော်စီမံအုပ်ချုပ်ရေးကောင်စီ တွင်အဖွဲ့ဝင်အဖြစ် ဒေါ်အေးနုစိန်အား ၂၀၂၁ ခုနှစ် ဖေဖော်ဝါရီလ ၃ ရက်နေ့တွင် ခန့်အပ်ခဲ့သည်။

နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီးနောက် အမျိုးသားကာကွယ်ရေးနှင့် လုံခြုံရေးကောင်စီရုံး၏ အမိန့်အမှတ် ၁၀/၂၀၂၅ ဖြင့် ယခင်နစက ကောင်စီဝင်များနှင့် နစက ဗဟိုအကြံပေးအဖွဲ့ဝင်များကို ကာလုံဗဟိုအကြံပေးအဖွဲ့သစ်ကို တာဝန်ပေးခံရသည်။

## ပိတ်ဆို့အရေးယူခံရခြင်းများ 
နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်တစ်ဦးအဖြစ် တာဝန်ထမ်းဆောင်ခဲ့ခြင်းနှင့်စပ်လျဉ်းပြီး ဥရောပသမဂ္ဂက ၂၀၂၁ ဧပြီ ၁၉ ရက်တွင်လည်းကောင်း၊ အမေရိကန်ပြည်ထောင်စုက ၂၀၂၁ ဇွန်လ ၂ရက်နေ့တွင်လည်းကောင်း၊ ဩစတြေးလျအစိုးရက ၂၀၂၃ ဇန်နဝါရီ ၂၅ရက်တွင်လည်းကောင်း သူမကို ဒဏ်ခတ်အရေးယူစာရင်းထဲ ထည့်သွင်းခဲ့သည်။   

## ဂုဏ်ပြုခံရခြင်း 
နိုင်ငံတော်စီမံအုပ်ချုပ်ရေးကောင်စီက သူမကို  ၂၀၂၂ နိုဝင်ဘာ ၁၇ ရက်တွင် စည်သူဘွဲ့ ချီးမြှင့်သည်။

## ကိုးကား
အောင်သူ (ဘော်လီဘော)

အောင်သူ

ကိုယ်ရေးအချက်အလက်

နိုင်ငံသား မြန်မာ

မွေးနေ့ ၁၀ ဇူလိုင် ၁၉၉၃ (အသက် ၂၇)

မွေးဖွားရာမြို့ ညောင်ရွှေ

အရပ် ၁၉၀ စင်တီမီတာ (၇၅ လက္မ)

ကိုယ်အလေးချိန် ၈၄ ကီလိုဂရမ် (၁၈၅ ပေါင်)

ဘော်လီဘောသတင်းအချက်အလက်

နေရာ ပြင်ပရိုက်ခုတ်သူ

လက်ရှိကလပ်အသင်း တိုရေးအဲရိုးစ်

နိုင်ငံလက်ရွေးစင်အသင်း

၂၀၁၀ မှ ယခုထိ မြန်မာ

**အောင်သူ** ကို   တွင် မွေးဖွားခဲ့သည်။ မြန်မာအမျိုးသား ဘော်လီဘော ကစားသမားတစ် ဦး ဖြစ်ပြီး ပြင်ပရိုက်ခုတ်သမားအဖြစ်ကစားသည်။ မြန်မာနိုင်ငံအမျိုးသားဘော်လီဘောအသင်း၏လက်ရွေးစင် ဖြစ်သည်။  ၂၀၁၅ အရှေ့တောင်အာရှအားကစားပြိုင်ပွဲတွင် ကြေးတံဆိပ်ကိုဆွတ်ခူးရရှိခဲ့သည်။  ၂၀၁၀ နှင့် ၂၀၁၄ အာရှအားကစားပွဲများ တွင်ပါဝင်ယှဉ်ပြိုင်ခဲ့သည်။ အာရှအသက် ၂၃ နှစ်အောက်အမျိုးသား ချန်ပီယံရှစ်ဘော်လီဘေပြိုင်ပွဲတွင်ပါဝင်ယှဉ်ပြိုင်ခဲ့သည်။ နိုင်ငံ ၁၆ နိုင်ငံအနက်မြန်မာအသင်းကအဆင့် ၅ တွင်ရပ်တည်နိုင်ခဲ့သည်။ 

## ဘောလုံးသမားဘဝ 
၂၀၁၂ ခုနှစ်မှ ၂၀၁၅ ခုနှစ်အထိ  ချွန်ဘူရီ တွင်ကစားခဲ့သည်။ 

၂၀၁၈ အောက်တိုဘာတွင်အောင်သူသည် ဂျပန် ဗွီလိဂ် ဒဗီးရှင်း ၁ အသင်း တိုရေးအဲရိုးစ် နှင့် လက်မှတ်ရေးထိုးခဲ့သည်။ 

## ကစားခဲ့သောကလပ်အသင်းများ 
*  ချွန်ဘူရီ အီး-တက် အဲဖို့စ် (၂၀၁၂–၂၀၁၅)
*  နခုန် ရက်ချစီမာ (၂၀၁၅–၂၀၁၈)
*  တိုရေး အဲရိုးစ် (၂၀၁၈–၂၀၂၀)

## ဆုများ 
### တစ် ဦး ချင်း 
* *၂၀၁၆ ထိုင်း - ဒိန်းမတ်စူပါလိဂ် "တန်ဖိုးအရှိဆုံးကစားသမား"*
* *၂၀၁၇ ထိုင်း - ဒိန်းမတ်စူပါလိဂ် "အကောင်းဆုံးတိုက်စစ်မှူး"*
* *၂၀၁၇-၁၈ ထိုင်းလိဂ် "တန်ဖိုးအရှိဆုံးကစားသမား"*

### ကလပ်များ 
* ၂၀၁၂-၁၃ ထိုင်းလိဂ် - ချွန်ဘူရီ နှင့်ကြေးတံဆိပ်
* ၂၀၁၃–၁၄ ထိုင်းလိဂ် ချွန်ဘူရီ နှင့်ဒုတိယ
* ၂၀၁၄-၁၅ ထိုင်းလိဂ် - ချွန်ဘူရီ အီး-တက် လေတပ်နှင့်ဒုတိယ,
* ၂၀၁၆ ထိုင်း - ဒိန်းမတ်စူပါလိဂ် - နခုန် ရက်ချစီမာ နှင့်ချန်ပီယံ
* ၂၀၁၆ - ၁၇ ထိုင်းလိဂ် - နခုန် ရက်ချစီမာ နှင့်ဒုတိယ
* 2017 ထိုင်း - ဒိန်းမတ်စူပါလိဂ် - နခုန် ရက်ချစီမာ နှင့်ချန်ပီယံ
* ၂၀၁၇-၁၈ ထိုင်းလိဂ် - နခုန် ရက်ချစီမာ နှင့်ချန်ပီယံနခုန် ရက်ချစီမာ နှင့်ကြေးတံဆိပ်
* 2018-19 V.League - , တိုရေး အဲရိုး နှင့် ကြေးတံဆိပ်

## ကိုးကားချက်များ 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၉၃ မွေးဖွားသူများ
ကဏ္ဍ:ဘော်လီဘောကစားသမားများ
စောဒန်နီယယ်

**စောဒန်နီယယ်** (; ၁၉၅၇ မွေးဖွား ) သည် ကယားလူမျိုး နိုင်ငံရေးသမားတစ်ဦးဖြစ်ပြီး လက်ရှိတွင် ကာလုံဗဟိုအကြံပေးအဖွဲ့ဝင် ဖြစ်သည်။​ နိုင်ငံတော်စီမံအုပ်ချုပ်ရေးကောင်စီကောင်စီလက်ထက်တွင် စကစ ကောင်စီနှင့် စကစ၏ ဗဟိုအကြံပေးအဖွဲ့  အဖွဲ့ဝင်တစ်ဦး ဖြစ်ခဲ့သည်။ယင်းမတိုင်ခင် ကယားပြည်နယ်ဒီမိုကရက်တစ်ပါတီ၏ ဒုဥက္ကဋ္ဌ ဟောင်းတစ်ဦး ဖြစ်သည်။ အဆိုပါရာထူးလက်ခံခြင်းအတွက် ဖေဖော်ဝါရီလ ၄ ရက်နေ့တွင် ကယားပြည်နယ်ဒီမိုကရက်တစ်ပါတီက စောဒန်နီယယ်အား ပါတီမှ ထုတ်ပယ်လိုက်ကြောင်း ကြေညာခဲ့သည်။

## အရေးယူပိတ်ဆို့ခံရမှု 
နိုင်ငံတော်စီမံအုပ်ချုပ်ရေးကောင်စီဝင်အဖြစ် တာဝန်ထမ်းဆောင်ခဲ့ခြင်းနှင့်စပ်လျဉ်းပြီး ဥရောပသမဂ္ဂက ၂၀၂၁ ဧပြီ ၁၉ရက် တွင်လည်းကောင်း၊အမေရိကန်ပြည်ထောင်စုက ၂၀၂၁ ဇူလိုင် ၂၁ရက် တွင်လည်းကောင်း၊ဩစတြေးလျအစိုးရက ၂၀၂၃ ဇန်နဝါရီ ၂၅တွင်လည်းကောင်း ဒဏ်ခတ်ပိတ်ဆို့မှုစာရင်းထဲ ထည့်သွင်းသည်။  

## ဂုဏ်ပြုခံရခြင်း 
၂၀၂၂ ခုနှစ်၊ နိုဝင်ဘာလ ၁၇ ရက်တွင် နိုင်ငံတော်စီမံအုပ်ချုပ်ရေးကောင်စီ အမိန့်ကြော်ငြာစာအမှတ် ၂၁၁/၂၀၂၂ အားဖြင့် ပြည်ထောင်စုစည်သူသင်္ဂဟဘွဲ့ဖြစ်သော “စည်သူဘွဲ့” ကို နိုင်ငံတော်စီမံအုပ်ချုပ်ရေးကောင်စီဥက္ကဋ္ဌက ချီးမြှင့်အပ်နှံခဲ့သည်။

## ကိုးကား
မေမြင့်မိုရ်

**မေမြင့်မိုရ်** (၁၁ မေ ၁၉၉၅ မွေးဖွား) သည် မြန်မာနိုင်ငံသား ရုပ်ရှင်သရုပ်ဆောင်ဖြစ်သည်။

## ငယ်ဘဝနှင့်ပညာရေး 
၁၉၉၅ ခု၊ မေလ ၁၁ ရက်တွင် ဦးအောင်ကို၊ ဒေါ်မဉ္ဇူထွဋ်တို့က ရန်ကုန်၌ မွေးသည်။ အမည်ရင်းမှာ မေမြင့်မိုရ်အောင် ဖြစ်သည်။ မွေးချင်းမောင် ရှင်းမြတ်သည်လည်း အနုပညာအလုပ်ကိုပင် လုပ်သည်။

အမှတ် ၁ အထက်တန်းကျောင်း (ဒဂုံ) မှ ဆယ်တန်းအောင်သည်။ ရန်ကုန်တက္ကသိုလ်၌ တက်ရောက်ရာ ၂၀၁၆ ခုတွင် ဥပဒေပညာဘွဲ့ ရသည်။

## အနုပညာခရီး 
၂၀၁၂ ခုကပင် ဓာတ်ပုံမော်ဒယ်အဖြစ် မဂ္ဂဇင်းမျက်နှာဖုံးများ၊ ကြော်ငြာများနှင့် တေးသရုပ်ဖော်များတွင် ပါဝင်ခဲ့သည်။ ၎င်းနှစ် အကယ်ဒမီဆုပေးပွဲ၌ ဗန်းကိုင်အဖြစ် ပါဝင်သည်။

၂၀၁၃ ခုတွင် ဖော်အဲဗားလုပ်ငန်းစုမှ မျက်နှာသစ်ရွေးပွဲလုပ်ရာ လူ ၁၀၀ ခန့်နှင့်ပြိုင်ရင်း "အချစ်သင်္ကေတ" ရုပ်သံဇာတ်လမ်း အတွဲ ၃ ၌ ပါဝင်ခွင့်ရသည်။ ၎င်းနှစ် "ပန်းနုသွေး" ရုပ်သံဇာတ်လမ်းတွဲ၌ ခေါင်းဆောင်မင်းသမီးအဖြစ် ပါဝင်ရသည်။

၂၀၁၅ ခုတွင် "မိုးပန်းပွင့်၏သင်္ကေတ" ရုံတင်ဇာတ်ကားတွင် သရုပ်ဆောင်သည်။ ၎င်းဇာတ်ကားသည်လည်း ၂၀၁၈ ခုရောက်မှ ရုံတင်သည်။

၂၀၁၈ ခု၌ စာရေးဆရာ မောင်သိန်းဆိုင်၏ "ပုဂံမြို့သူ" ဝတ္ထုကို ရုပ်သံဇာတ်လမ်းတွဲအဖြစ် ရိုက်ကူးရာ၌ ပါဝင်သည်။ ထိုနှစ်တွင်ပင် အဆိုပါဇာတ်လမ်းအား လွှင့်သည်။ ပထမဆုံးကျင်းပသော ကြယ်စင်ဆုပေးပွဲ (Star Awards) တွင် "မိုးပန်းပွင့်၏သင်္ကေတ" ဇာတ်ကားဖြင့် အမျိုးသမီးထွန်းတောက်ကြယ်ဆု (Female Rising Star Award) ကို ရသည်။

၂၀၁၉ ခုတွင် "ပျောက်ဆုံးနေသောအမှန်တရား" ရုပ်သံဇာတ်လမ်းတွဲတွင် ပါဝင်သည်။ ၎င်းနှစ်တွင်ပင် လွှင့်သည်။ထိုနှစ်မှာပင် သူမပါဝင်ထားသော ရိုးမပေါ်ကျတဲ့မျက်ရည် ရုပ်ရှင်ဇာတ်ကားကြီးရုံတင်သည်။

၂၀၂၀ ခုတွင် တပ်မတော်ရုပ်သံဇာတ်လမ်း "သူရဲကောင်းတို့ဒဏ္ဍာရီ" တွင်ပါဝင်သည်။

သူသည်၂၀၂၃ခုှနှစ်အတွက် အမျိုးသမီးဇာတ်ပို့ဆုကို "မုန်းခွင့်"ဖြင့် ရရှိထားသည်

## မိသားစုဘဝ 
## ရရှိခဲ့သော ဆုများနှင့် ဆန်ခါတင်များ
## ကိုးကား 
## ပြင်ပလင့်များ 
ကဏ္ဍ:၁၉၉၅ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ အမျိုးသမီး သရုပ်ဆောင်များ
ဆာဆာ

**ဒေါက်တာဆာဆာ** (၊ ၊ *Salai Maung Taing San* (**ဆလိုင်းမောင်တိုင်းဆန်**)) သည် ချင်းလူမျိုး ပရဟိတဆရာဝန်တစ်ဦးဖြစ်ပြီး အမျိုးသားညီညွတ်ရေးအစိုးရ (NUG) ၏ အပြည်ပြည်ဆိုင်ရာပူးပေါင်းဆောင်ရွက်ရေးဝန်ကြီးဟောင်းနှင့် ပြည်ထောင်စုလွှတ်တော်ကိုယ်စားပြုကော်မတီ (CRPH) ၏ ကုလသမဂ္ဂဆိုင်ရာ အထူးသံတမန်ဟောင်းတစ်ဦး ဖြစ်သည်။

## ငယ်ဘဝနှင့် ပညာရေး 
ဒေါက်တာဆာဆာကို ပညာရေးချို့တဲ့ကာ ဆင်းရဲသော မိဘနှစ်ပါးမှ ချင်းပြည်နယ် လိုင်လင်းပီဒေသတွင် မွေးဖွားခဲ့သည်။ မိခင်မှာ မွေးဖွားရက်ကို မပြောပြနိုင်သဖြင့် သူ၏မွေးနေ့ကို မသိရှိရပေ။ ဝေးလံခေါင်ဖျားသော ထိုဒေသတွင် ပညာကို ကြိုးစားသင်ယူခဲ့ကာ မိဘဆွေမျိုး၊ ဒေသခံများ၏ ပံ့ပိုးမှုဖြင့် ရန်ကုန်မြို့တွင် တက္ကသိုလ်ဝင်တန်းအောင်မြင်ကာ အိန္ဒိယနိုင်ငံ၌ တက္ကသိုလ်တက်ရောက်ခဲ့သည်။ ရန်ကုန်မြို့နှင့် အိန္ဒိယနိုင်ငံတို့တွင် ပညာသင်ယူစဉ်ကာလ တစ်လျှောက်လုံး အခက်အခဲများစွာ ကြုံတွေ့ခဲ့ရသည်။ ထိုမှတစ်ဆင့် အာမေးနီးယားနိုင်ငံနှင့် အင်္ဂလန်နိုင်ငံတို့တွင် ဆေးပညာသင်ယူခဲ့သည်။ အင်္ဂလန်နိုင်ငံတွင် ဗြိတိန်တော်ဝင်မင်းသား ချားစ်နှင့်လည်း တွေ့ဆုံဖူးခဲ့သည်။

## လူမှုအကျိုးပြုလုပ်ငန်းများ 
၂၀၀၈ခုနှစ်တွင် ဆရာဝန်ဘွဲ့ရရှိကာ Health and Hope အဖွဲ့ကို တည်ထောင်ခဲ့သည်။ မွေးရပ်မြေသို့ပြန်လာကာ ချင်းပြည်နယ်တောင်ပိုင်းအတွက် စားနပ်ရိက္ခာထောက်ပံ့ရေးလုပ်ငန်း၊ ကျန်းမာရေးလုပ်ငန်းများနှင့် ထောက်ပံ့ရေးလုပ်ငန်းများ လုပ်ကိုင်ခဲ့သည်။ ဗြိတိန်တော်ဝင်မင်းသား ချားစ်မှာ သူ၏အဖွဲ့တွင် နာယကအဖြစ် ပါဝင်ခဲ့သည်။ ၂၀၁၈ခုနှစ် နိုဝင်ဘာလတွင် ပြေးလမ်းအရှည် ပေ၃၀၀၀ရှည်လျားပြီး လေယာဉ်ငယ်များ ဆင်းသက်နိုင်သော လေယာဉ်ကွင်းငယ်တစ်ခုကို ချင်းပြည်နယ် လိုင်လင်းပီမြို့တွင် ဒေါက်တာဆာဆာက ဦးဆောင်၍ ပြည်ပအကူအညီဖြင့် တည်ဆောက်ခဲ့သည်။ ထိုလေဆိပ်ကို ဒေသတွင်း ပြည်သူလူထု၏ ကျန်းမာရေးအတွက် အသုံးပြုရန်လည်း ရည်ရွယ်သည်။

## နိုင်ငံရေး 
၂၀၂၀ ပြည့်နှစ် အထွေထွေရွေးကောက်ပွဲတွင် အမျိုးသားဒီမိုကရေစီအဖွဲ့ချုပ်၏ ချင်းပြည်နယ်အောင်နိုင်ရေးအဖွဲ့တွင် ပါဝင်ခဲ့သည်။

သူသည် ဖေဖော်ဝါရီလ ၁ ရက်နေ့မနက်တွင် အာဏာသိမ်းမခံရမှီအချိန်အထိ နိုင်ငံတော်၏အတိုင်ပင်ခံ ပုဂ္ဂိုလ် ဒေါ်အောင်ဆန်းစုကြည်နှင့် အတူရှိနေခဲ့ပြီး ဒေါ်အောင်ဆန်းစုကြည်ကို အဖမ်းခံရချိန်တွင် တက္ကစီသမားအယောင်ဆောင်ကာ အိန္ဒိယနယ်စပ်သို့ ထွက်ပြေးတိမ်းရှောင်ခဲ့သည်။ ဘေးကင်းလုံခြုံရာနေရာသို့ ရောက်ရှိရန် ၃ ရက် ၃ ည ကြာခဲ့ပြီးနောက် အိန္ဒိယနိုင်ငံမှတစ်ဆင့် အမေရိကန်နိုင်ငံသို့ ဆက်လက်တိမ်းရှောင်ခဲ့သည်။

ဖေဖော်ဝါရီလ ၂၂ ရက်နေ့တွင် အာဏာအသိမ်းခံရပြီးနောက် ဖွဲ့စည်းခဲ့သော ပြည်ထောင်စုလွှတ်တော် ကိုယ်စားပြုကော်မတီမှ ၎င်းအား ကော်မတီ၏ ကုလသမဂ္ဂဆိုင်ရာ အထူးသံတမန်အဖြစ် ခန့်အပ်ခဲ့သည်။ သူသည် မတ်လ ၄ ရက်နေ့တွင် ကျင်းပခဲ့သော ကုလသမဂ္ဂလုံခြုံရေးကောင်စီ တံခါးပိတ်အစည်းအဝေးသို့ အာဏာသိမ်းစစ်ကောင်စီအား အရေးယူပေးရန်အတွက် "ကာကွယ်စောင့်ရှောက်ရန်လို့ငှာ တာဝန်ယူခြင်း" (Responsibility to Protect - R2P) ကိုခေါ်ယူရန်အပါအဝင် အချက် ၄ ချက်ပါသော စာတစ်စောင်ကို ပေးပို့ခဲ့သည်။

၂၀၂၁ ခုနှစ်၊ဧပြီ ၁၆ ရက် တွင် အမျိုးသားညီညွတ်ရေးအစိုးရက အပြည်ပြည်ဆိုင်ရာပူးပေါင်းဆောင်ရွက်ရေး ဝန်ကြီး အဖြစ် တာဝန်ပေးအပ်ခဲ့သည်။၂၀၂၅ ခုနှစ် နိုဝင်ဘာ ၂၇ ရက် တွင် ထို ရာထူးမှ နုတ်ထွက်ရန် စာတင်ခဲ့ပြီး၊ထိုနှစ် ဒီဇင်ဘာ ၈ရက် တွင် ရာထူးမှ အနားယူခဲ့သည်။

သူသည် ရာထူးမှ နုတ်ထွက်လိုကြောင်းစာတင်ပြီးနောက်  အမေရိကန်ရောက် ချင်းပညာတတ် လူငယ်များ ပါဝင်သော  Institute of Peace and Federal Democracy (IPFD) ကို ဦးဆောင်ဖွဲ့စည်းထူထောင်ခဲ့သည်။

## ကိုးကား
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ကဏ္ဍ:မြန်မာ ဆရာဝန်များ
ကဏ္ဍ:ချင်းပြည်နယ်မှ လူပုဂ္ဂိုလ်များ
ရတ်နို မာဆုဒီ

**ရတ်နို မာဆုဒီ**သည် အင်ဒိုနီးရှားနိုင်ငံ၏ ၁၇ဦးမြောက် နိုင်ငံခြားရေးဝန်ကြီးဖြစ်ကာ ပထမဦးဆုံးသော အမျိုးသမီးနိုင်ငံခြားရေးဝန်ကြီးဖြစ်သည်။ယခင်က နယ်သာလန်၊အိုင်ယာလန်၊နော်ဝေ စသည့်နိုင်ငံများအတွက် အင်ဒိုနီးရှားနိုင်ငံ၏ သံအမတ်အဖြစ် ထမ်းဆောင်ခဲ့ဖူးသည်။

၂၀၂၃ခုနှစ်တွင် အင်ဒိုနီးရှားနိုင်ငံက အာဆီယံအလှည့်ကျ ဥက္ကဋ္ဌ ဖြစ်လာခဲ့ပြီးနောက် ရတ်နို မာဆုဒီသည် မြန်မာနိုင်ငံတွင် ၂၀၂၁ စစ်အာဏာသိမ်းခဲ့သည့်ကိစ္စနှင့်ပက်သက်၍ အာဆီယံအထူးကိုယ်စားလှယ် ဖြစ်လာခဲ့သည်။ ၂၀၂၁ခုနှစ်နှင့် ၂၀၂၂ခုနှစ်တွင် ဘရူနိုင်းနိုင်ငံနှင့် ကမ္ဘောဒီးယားနိုင်ငံတို့က ထိရောက်စွာမဖော်ဆောင်နိုင်ခဲ့သည့် မြန်မာ့အရေးအတွက် ၎င်းအနေဖြင့် တက်ကြွစွာ လှုပ်ရှားမည်ဖြစ်ကြောင်း ပြောကြားခဲ့သည်။ မြန်မာနိုင်ငံဆိုင်ရာ အထူးကိုယ်စားလှယ်အဖွဲ့ ဖွဲ့စည်းကာ ၎င်းကိုယ်တိုင် ဦးဆောင်မည်ဟု ၂၀၂၃ခုနှစ် နှစ်ဦးပိုင်းတွင် ပြောကြားခဲ့သည်။

## ဘဝအစနှင့် ပညာရေး
ဆီမာရန်းမြို့တွင် မွေးဖွားခဲ့သည်။၁၉၈၅ခုနှစ်တွင် ဂါဒတ်ချ်မဒါ တက္ကသိုလ်မှ နိုင်ငံတကာဆက်ဆံရေးပညာဖြင့် ဘွဲ့ရရှိခဲ့သည်။ထို့နောက် ဟိတ်မြို့ရှိ တက္ကသိုလ်မှ ဘွဲ့လွန်ဘွဲ့ ရရှိခဲ့သည်။
## သံတမန်ဘဝ 
၁၉၉၇မှ ၂၀၀၁ခုနှစ်အတွင်း နယ်သာလန်နိုင်ငံ ဟိတ်မြို့ရှိ အင်ဒိုနီးရှား သံရုံးတွင် စီးပွားရေးဆိုင်ရာ ပထမအတွင်းဝန်အဖြစ် လုပ်ကိုင်ခဲ့သည်။၂၀၀၅ခုနှစ်တွင် နော်ဝေနှင့် အိုင်ယာလန်နိုင်ငံဆိုင်ရာ အင်ဒိုနီးရှား သံအမတ် ဖြစ်လာခဲ့သည်။၂၀၁၂တွင် နယ်ယာလန်နိုင်ငံဆိုင်ရာ အင်ဒိုနီးရှား သံအမတ် ဖြစ်လာခဲ့သည်။
## နိုင်ငံရေးလှုပ်ရှားမှု
၂၀၁၄ခုနှစ် အောက်တိုဘာ ၂၇ရက်နေ့တွင် သမ္မတ ဂျိုကို ဝီဒိုဒိုက သူ၏ အစိုးရအဖွဲ့တွင် နိုင်ငံခြားရေးဝန်ကြီးအဖြစ် ခန့်အပ်ခဲ့သည်။

## ကိုးကား
ကဏ္ဍ:နိုင်ငံခြားရေး ဝန်ကြီးများ
ကဏ္ဍ:အင်ဒိုနီးရှားနိုင်ငံ
ကဏ္ဍ:၁၉၆၂ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ